
๑๒ เล่ม ๑๒ รส
เรื่องแปลกแต่จริง ผู้หญิงต้องซื้อ
บุญคือเพื่อนซี้ รักนี้สีอะไร
อย่างงี้ บาปมั้ย เป็นฉะนี้...เพราะไฉน
ชีวิตออกแบบได้ ความใช่-ความเชื่อ
เมื่อกรรมให้เกิด บวชเถิดสร้างบุญญา
รู้ไว้...ใช่ว่า เคลียร์ปัญหาครอบครัว
บุญ นั้นดีอย่างไรใคร่ขอถาม
คือ เสบียงเตรียมพร้อมพรักสู่ทางไกล
เพื่อน สนิทชิดเชื้อกว่าญาติไหนไหน
ซี้ ไปแล้วต้องใช้บุญอย่างมั่นคง
คำนำ
จะมีใครที่เป็นเพื่อนที่รักใคร่เอาใจใส่เราได้มาก
ยิ่งกว่าเพื่อนคนนี้ เพื่อนที่เป็นเบื้องหลังของทุกความสุข
ทุกความสำเร็จในชีวิต เพื่อนที่ติดตามตัวเราทุกๆ ย่าง
ก้าว และติดเราได้ยิ่งกว่าเงาตามตัว ไม่มีใครจะแย่งไป
ได้ ไม่สามารถหลงลืมไว้ที่ไหนได้ หากคุณอ่านหนังสือ
เล่มนี้จบแล้ว คุณจะเข้าใจ จะรู้จัก และตกหลุมรักเพื่อน
คนนี้มากขึ้นอักโข!
หนังสือ “ที่นี่มีคำตอบ ฉบับ mini” เป็นอีกหนึ่ง
ความตั้งใจของทางผู้จัดทำ ที่ประสงค์จะเรียบเรียงธรรมะ
ความงดงามแห่งบุญนี้มีไฉน
ติดตามไปข้ามภพชาติอย่างอาจอง
สุขสำเร็จงานเสร็จไซร้ดั่งประสงค์
บอกตามตรงเล่มนี้ดีแน่นอน
ต่อเล่ม ๔
โอวาทจากคุณครูไม่ใหญ่ที่เกี่ยวข้องกับเรื่องกฎแห่งกรรม
ให้เป็นเล่มเล็กๆ ที่พกพาง่าย เปิดอ่านง่าย นอกจากจะ
ไว้อ่านเพื่อเพิ่มพูนความรู้แล้วยังเหมาะสำหรับเป็นของ
ขวัญแด่คนที่คุณรัก ชุดนี้มีทั้งหมด ๑๒ เล่ม ไม่ว่าจะเริ่ม
ต้นอ่านเล่มไหนก็ตามจะช่วยให้เราเข้าใจเรื่องราวความ
จริงของชีวิตได้มากขึ้นอย่างแน่นอน
กองวิชาการ ๐๑
สำนักองค์ประธาน
สารบัญ
เกี่ยวกับ Case Study ๑๐
โครงสร้างงาน Case Study ๑๒
๑ ขายบริการเลี้ยงดูพ่อแม่ ๑๖
๒ กินมังสวิรัติได้บุญจริงหรือ ๒๐
๓ ให้ที่พักและที่สร้างวัด ๒๕
๔ ไม่ทำบุญด้วยตนเอง ๒๖
๕ ยืมเงินทำบุญ ๒๗
๖ กู้ยืมเงินทำบุญ ๓๐
๗ ขอเงินทำบุญ ๓๒
๘ คิดดูก่อนกับคิดทำก่อน ๓๔
๙ คนอื่นทำบุญให้เรา ๓๖
๑๐ สร้างพระให้ แต่เขาไม่รู้ ๓๗
๑๑ ปล่อยโคท้อง ๔๐
๑๒ ทำบุญแล้วเสียดายภายหลัง ๔๒
๑๓ ทำบุญตามอารมณ์ ๔๔
๑๔ ควรทำบุญบ่อย ๆ ๔๖
๑๕ บุญคือที่พึ่ง ๔๗
๑๖ สีดำที่มากกว่าสีดำ ๔๙
๑๗ ทำบุญให้ก่อนตาย ๕๒
๑๘ ทำบุญจารึกชื่อใครดี ๕๓
๑๙ ทำบุญเขียนชื่อกับไม่เขียนชื่อ ๕๔
๒๐ ทำบุญใส่ชื่อคุณพ่อ ๕๕
๒๑ หมอดูอยู่ในบุญ ๕๖
๒๒ ถวายลูกสาวให้แก่พระศาสนา ๕๘
๒๓ ยกลูกถวายวัด ๖๐
๒๔ อานิสงส์แจ๋วหอฉัน ๖๑
๒๕ เงินกู้ดอกถูก ๖๒
๒๖ สร้างเจดีย์บรรจุกระดูกพ่อแม่ ๖๔
๒๗ ผลิตรายการธรรมะ ๖๖
๒๘ ทำการ์ตูนธรรมะ ๑ ๖๘
๒๙ ทำการ์ตูนธรรมะ ๒ ๖๙
๓๐ บุญต้อนรับ ๗๐
๓๑ อาสาสมัครช่วยงานวัด ๗๒
๓๒ อาสาสมัครริ้วขบวน ๗๓
๓๓ ชวนคนติดจาน ๗๔
๓๔ สนับสนุนการศึกษา ๗๕
๓๕ บ้านกัลยาณมิตร ๗๘
๓๖ ผู้นำรถ ๘๐
๓๗ จับกุมโจรขโมยของวัด ๘๒
๓๘ ทำบุญหวังถูกหวย ๘๓
๓๙ เทกระเป๋าทำบุญ ๘๖
๔๐ สร้างหนังให้คนรักกัน ๘๘
๔๑ ทำบุญใหญ่หลังจากตายแล้ว ๘๙
๔๒ กลัวถูกหลอกทำบุญ ๙๔
๔๓ ให้เงินกับให้แรง ๙๖
๔๔ สร้างพระบรรจุกรุ ๙๘
๔๕ สะสมวัตถุมงคล ๑๐๐
๔๖ การตั้งสัจจอธิษฐาน ๑๐๒
๔๗ บุญสงเคราะห์โลก
 กับบุญในพระพุทธศาสนา ๑๐๔
๔๘ โปรดนักโทษเดนตาย ๑๐๖
๔๙ นั่งหน้าจอ DMC หรือร่วมพิธี ๑๐๙
แนะนำ Website ๑๑๑
เกี่ยวกับ Case Study
เรื่องราวความเป็นจริงของชีวิต
แล้วเรื่องราวและคำถามต่างๆ ที่เป็นความ
ลับของชีวิตทั้งในปัจจุบันและในปรโลกก็ได้ถูก
เปิดเผยทุกค่ำคืนในช่วงที่ฮิตที่สุดของโรงเรียน
อนุบาลฝันในฝันวิทยา กับรายการ Case Study
แต่กว่าจะมาเป็นรายการที่ทั้งเจ้าของเคสและ
ผู้ชมทั่วโลกรอคอย ขั้นตอนการทำงานเบื้องหลังจะ
ถูกส่งต่อหลายต่อหลายทอด
โดยเริ่มจากการประสานงานกับเจ้าของเคส
ส่งต่อมายังผู้รับผิดชอบหลัก ซึ่งจะทำงานร่วมกัน
กับคณะกรรมการคัดเลือกเรื่อง แล้วจากนั้นก็จะส่ง
ต่อมายังผู้เรียบเรียง เมื่อเรียบเรียงเสร็จก็จะส่งไปหา
เพลง เพื่อมาใช้ประกอบในเรื่อง แล้วส่งไปยังฝ่ายตัด
ต่อเพลง
จากนั้น เพลงที่ตัดต่อเสร็จก็จะส่งไปทำภาพ
การ์ตูน แล้วเนื้อเรื่องทั้งหมดก็จะเข้าสู่กระบวนการ
ของการฝันเป็นตุเป็นตะ
ในขณะเดียวกัน ทีมทำภาพที่เกี่ยวกับฝันใน
ฝัน ซึ่งเป็นอีกชุดหนึ่งกับทีมทำภาพการ์ตูนก็จะรับ
ช่วงทำภาพประกอบอีกขั้นตอนหนึ่ง
จนสุดท้ายเมื่อทุกอย่างเสร็จสมบูรณ์ จึงจะ
ถูกนำมาวางอยู่บนโต๊ะของคุณครูไม่ใหญ่พร้อมออก
อากาศ
เคส = Case Study (กรณีศึกษา)
โครงสร้างงาน
Case Study (กรณีศึกษา)

ฉบับ mini
“บุญอยู่เบื้องหลังความสุข
และความสำเร็จในชีวิตของเรา
ถึงจะ ทีมถึง ทุนถึง ใจถึง
ความรู้ก็ถึง อะไร ๆ ก็ถึงหมด
แต่ทำไมไปไม่ถึงเป้าหมาย
เพราะบุญไม่ถึง นี่แหละจ้ะ”
๑ ขายบริการเลี้ยงดูพ่อแม่
ลูกและเพื่อนตัดสินใจมาทำอาชีพขาย
บริการ เพื่อส่งเงินเลี้ยงดูพ่อแม่ จะมีผลบุญ
จากความกตัญญูเทียบกับผลบาปอย่างไรคะ
ทั้งลูกและเพื่อนอยากเลิกอาชีพนี้ แต่ก็
รู้สึกว่า ยังเลิกไม่ได้ เพราะเป็นห่วงทางบ้าน
กลัวว่าเขาจะไม่มีเงินใช้ แต่ว่าทำไมส่งเงินไป
ให้เท่าไร เขาก็ไม่พอใช้
ตอนนี้ลูกและเพื่อนอายุก็มากขึ้น ไม่
ทราบว่าต่อไปจะประกอบอาชีพอะไร เราควร
จะทำอย่างไรดีคะ
ลูกเคยติดยาเสพติด และทำแท้งมา
๓ ครั้ง จะมีผลอย่างไร
คุณครูไม่ใหญ่
การที่ลูกมาทำอาชีพขายบริการเป็น
เพราะกรรมเก่าในอดีต จึงต้องมาเป็นโสเภณี
จะพ้นจากวิบากกรรมนี้ได้ ลูกต้องหักดิบจาก
การเป็นโสเภณี แล้วไปหาอาชีพใหม่ที่เป็น
สัมมาอาชีวะมาเลี้ยงชีพตนเอง
แม้จะได้รายได้น้อยกว่าก็ตาม แต่เงินที่
ได้เป็นเงินบริสุทธิ์ แล้วก็เอาเงินบริสุทธิ์นี้มา
ทำทาน รักษาศีล เจริญภาวนาให้เต็มกำลัง
แล้วอธิษฐานจิตให้พ้นจากวิบากกรรมนี้ไปจน
ตลอดชีวิต ลูกก็จะพ้นจากกรรมนี้ได้
ทั้งลูกและเพื่อนตัดสินใจมาทำอาชีพนี้
แล้วส่งเงินมาให้พ่อแม่ก็เป็นบุญของลูก แต่
ต้องไม่ไปเพิ่มบาปด้วยการไปเสพยา เล่นการ
พนัน หรือไปเป็นเมียน้อยเมียเก็บของใคร
ด้วย ก็ถือว่าใช้วิบากกรรมเก่า
ลูกอายุเยอะแล้ว ต้องรู้จักเก็บเงินบ้าง
เผื่อเอาไว้ใช้จ่ายในยามป่วยไข้ ส่วนที่ส่งไป
ให้ทางบ้าน ก็ต้องแนะนำให้ทางบ้านรู้จักใช้
เงินให้เป็นประโยชน์งอกเงย และใช้จ่ายใน
สิ่งที่สมควร ไม่อย่างนั้นส่งเงินไปให้เท่าไรก็
ไม่เพียงพอ ให้เขารู้จักทำมาหากินบ้าง รู้จัก
อดออมบ้าง
อีกทั้งลูกก็ควรหาช่องทางที่จะประกอบ
สัมมาอาชีวะ โดยการหาความรู้เพิ่มเติมที่เขา
สอนฟรี ซึ่งมีอยู่เยอะแยะ ให้สามารถผลิต
สินค้าขายได้ โดยเริ่มทำจากเล็กๆ ไปก่อน
เมื่อมีทุน และประสบการณ์เพิ่มขึ้น จึงค่อยๆ
ขยายงานออกไป และที่สำคัญ ลูกต้องมีกำลัง
ใจว่า เราจะต้องตั้งตัวของเราให้ได้ เพราะ
อายุขนาดนี้ยังไม่สายเกินไปในการที่จะเริ่ม
ต้นชีวิตใหม่ที่ดีงามนะลูกนะ
ลูกเคยติดยาเสพติด ในภพชาติต่อไป
ก็จะทำให้มีสติปัญญาน้อย ส่วนกรรมทำแท้ง
ก็จะทำให้อายุสั้น
๙ กุมภาพันธ์ พ.ศ. ๒๕๔๘
๒ กินมังสวิรัติได้บุญจริงหรือ
มีความเชื่อว่า คนกินมังสวิรัติจะมีอายุ
ยืน และได้บุญมาก จริงไหมคะ และการทำ
เช่นนี้จะส่งผลไปในภพชาติหน้าอย่างไรคะ
คุณครูไม่ใหญ่
คนเราที่มีอายุยืน หรืออายุสั้น ขึ้น อยู่กับว่า
มีกรรมปาณาติบาตในอดีตมาหรือไม่ อย่าง
คนดื่มเหล้า บางคนก็อายุยืน บางคนก็อายุ
สั้น โดยสรุปถ้ามีกรรมปาณาติบาต จะ
กินหรือไม่กินมังสวิรัติอายุก็สั้น แต่ถ้าไม่มี
กรรมปาณาติบาต จะกินหรือไม่กินมังสวิรัติ
อายุก็ยืน คนเราจะอายุยืนหรืออายุสั้นขึ้น
อยู่กับบาปกรรมปาณาติบาต ไม่ได้เกี่ยวกับ
เรื่องอาหาร
ส่วนจะได้บุญมากหรือน้อย ก็ขึ้นอยู่กับ
ว่า แม้จะกินมังสวิรัติหรือไม่กินมังสวิรัติก็ตาม
หากกินแล้วได้ทำบุญกิริยาวัตถุ ๑๐ ประการ*
มากหรือน้อยเพียงใด ถ้าทำมาก ก็ได้บุญมาก
ถ้าทำน้อยก็ได้บุญน้อย ภพชาติต่อไปจึงขึ้น
อยู่กับทำบุญดังกล่าวมากหรือน้อย
เรื่องกินมังสวิรัติกับไม่มังสวิรัติเป็น
ข้อถกเถียงกันมาตั้งแต่ในสมัยพุทธกาล แต่
ความเห็นส่วนตัวของครูไม่ใหญ่ว่า จะกิน
หรือไม่กินก็แล้วแต่ ทำอย่างไรก็ได้ให้เราหมด
กิเลสก็แล้วกัน ถ้ากินแล้วมีกำลัง ก็เอากำลัง
นั้นไปทำความเพียรให้หมดกิเลสก็ดี หรือ
*บุญกิริยาวัตถุ ๑๐ คือ
๑. ให้ทาน ๒. รักษาศีล
๓. เจริญสมาธิภาวนา ๔. ประพฤติอ่อนน้อมถ่อมตน
๕. ขวนขวายในกิจที่ชอบ ๖. ให้ส่วนบุญ
๗. อนุโมทนาบุญ ๘. ฟังธรรม
๙. แสดงธรรม ๑๐. ปรับความเห็นให้ถูกต้อง
หากไม่กินมังสวิรัติ แต่ก็พยายามทำให้หมด
กิเลสก็ใช้ได้
พระสัมมาสัมพุทธเจ้าท่านก็วางเป็น
กลาง ๆ ไว้ เนื่องจากห้ามคนฆ่าสัตว์มันยาก
คือ ถ้าห้ามได้ก็ดี แต่ความจริงมันห้ามได้ยาก
เพราะคนฆ่าก็อยากจะฆ่า เพราะความโลภ
อยากได้เงิน รวมกับวิบากกรรมปาณาติบาต
ของสัตว์ตัวนั้นจึงต้องมาถูกเขาฆ่า มันเป็น
เรื่องโลกแตก และอีกอย่าง เวลาในโลกมนุษย์
มันสั้น ถ้ามัวแต่ห้ามกันเรื่องนี้ก็หมดเวลาไม่
ต้องสอนเรื่องอื่นกัน เพราะมัวแต่จะเถียงกัน
ไม่จบ
เพราะฉะนั้น ในเมื่อเราห้ามเขาฆ่าไม่ได้
ก็ให้เลือกรับประทานเนื้อตามที่พระสัมมาสัม-
พุทธเจ้าทรงสอนไว้ คือ ไม่ได้เห็นเขาฆ่าเพื่อ
เรา ไม่ได้ยินว่าเขาฆ่าเพื่อเรา หรือสงสัยว่า
เขาฆ่าเพื่อเรา เพราะฉะนั้น อย่าไปสงสัยซะ
ก็หมดเรื่อง เสียทรัพย์ แต่อย่าเสียศีล เพราะ
เขาฆ่ามาแล้ว มันเป็นวิบากกรรมกันมา
อย่างครูไม่ใหญ่เป็นสองอย่างเลย ตอน
เป็นหนุ่ม ยังแข็งแรง ใครเอาอะไรมา ก็ฉันทั้ง
นั้น เอาผักมา ก็ฉันผัก เอาเนื้อมา ก็ฉันเนื้อ
เอาแค่พอมีกำลัง แต่พออายุมากขึ้น ตอนนี้
กินเจ แต่เจเขี่ย คือเขาทำอาหารมา ก็จะมี
ทั้งผักทั้งเนื้อผสมกัน แต่ครูไม่ใหญ่จะเขี่ยเนื้อ
ออก แล้วฉันแต่ผักกับน้ำ เพราะว่าระบบย่อย
ไม่ค่อยดีเหมือนตอนหนุ่มๆ กินเพื่อสุขภาพ
ดังนั้น ครูไม่ใหญ่เป็นทั้งมังสวิรัติด้วย แล้วก็
ไม่ใช่มังสวิรัติด้วย แต่ว่ามังสวิรัติไม่สมบูรณ์
ฉันแล้วมีกำลัง เราก็ทำความเพียรกันไป
เพราะฉะนั้น เอาว่าอะไรก็ได้ที่มันถูกกับขันธ์
ธาตุ อายตนะของเรา แล้วทำให้การปฏิบัติ
ธรรมได้ผลดี เราก็เอาอย่างนั้น
แต่ก็ให้ยึดหลักที่พระสัมมาสัมพุทธเจ้า
ท่านวางเอาไว้ คือ ถ้าเป็นพระ จะฉันเนื้อ ให้
เว้นเนื้อ ๑๐ อย่าง คือ เนื้อมนุษย์ เนื้อช้าง
เนื้อม้า เนื้อสุนัข เนื้องู เนื้อราชสีห์ เนื้อเสือ
โคร่ง เนื้อเสือเหลือง เนื้อเสือดาว และเนื้อ
หมี ซึ่งล้วนแต่เป็นเนื้อสัตว์ร้ายๆ ทั้งนั้น ซึ่ง
เราไม่ค่อยจะเจอเท่าไร ส่วนใครที่รับประทาน
มังสวิรัติ ก็อย่าไปคิดว่า เราดีกว่าคนอื่น หรือ
เราไม่ได้รับประทาน เราก็อย่าไปคิดว่า เรา
ด้อยกว่าคนอื่น มันจะเป็นเหตุให้ทะเลาะกัน
จนกระทั่งหมดเวลาในเมืองมนุษย์ เอาเป็นว่า
ทำอย่างไรก็ได้ให้กำจัดกิเลสอาสวะให้หมด
ไปก็แล้วกัน
๑๒ พฤษภาคม พ.ศ. ๒๕๔๘
๓ ให้ที่พักและที่สร้างวัด
การที่ลูกหาสถานที่พักให้พระภิกษุและ
อุบาสกระหว่างเรียน และหาสถานที่สร้างวัด
ไทยนางาโน่ ประเทศญี่ปุ่น จะได้อานิสงส์ใด
บ้างคะ
คุณครูไม่ใหญ่
จะได้อานิสงส์โดยย่อ คือ จะเป็นผู้
มีสมบัติมาก ทั้งที่ดิน ทรัพย์สินเงินทอง
บริวาร จะเป็นผู้มีดวงปัญญาแทงตลอดทั้ง
ทางโลกและทางธรรม จะอุดมไปด้วยลาภ ยศ
สรรเสริญ สุข ปิดอบายไปสวรรค์
๒๙ กรกฎาคม พ.ศ. ๒๕๔๙
๔ ไม่ทำบุญด้วยตนเอง
คุณยายทำกับข้าวให้คุณยายทวดใส่
บาตรทุกวัน แต่คุณยายไม่ยอมออกมาใส่
บาตรด้วย ไม่ทราบว่าผลบุญจะได้ต่างกัน
อย่างไรคะ
คุณครูไม่ใหญ่
คุณยายทำอาหารให้ทวดใส่บาตรทุก
วัน เวลาบุญส่งผลก็จะทำให้คุณยายไม่ได้
เป็นใหญ่ในสมบัตินั้น คือ ได้ใช้ทรัพย์ แต่ไม่
ได้เป็นเจ้าของทรัพย์ เหมือนเราได้ขับรถเบนซ์
แต่เป็นสารถี คือ ได้ขับรถเบนซ์ เรียกว่า โก้
นี่รถเบนซ์ฉันขับมานะ แต่เจ้าของนั่งอยู่ข้าง
หลัง หรือมีบ้านอยู่แต่ไม่ได้เป็นของเรา เขา
แค่ให้ใช้ได้ตามสะดวกเท่านั้น ส่วนคุณทวด
ใส่บาตรเองก็จะได้บุญเต็มที่
๓๐ มิถุนายน พ.ศ. ๒๕๔๙
๕ ยืมเงินทำบุญ
การที่ไม่มีเงินแต่อยากทำบุญมาก และ
ไปขอยืมเงินเขามาทำบุญเป็นการทำถูกหรือ
ไม่ และการทำแบบนี้ บุญจะเกิดกับเราทันที
ที่ทำ หรือจะเกิดตอนที่เราใช้หนี้เขาหมดแล้ว
สมบัติที่จะบังเกิดกับเราในกรณีนี้จะมีเงื่อนไข
อย่างไรหรือไม่
ส่วนอีกกรณีหนึ่งเขาเต็มใจให้เรายืม
เงินทำบุญ แต่ภายหลังเรายังไม่มีเงินไปใช้เขา
สักที เขาก็เลยยกหนี้ให้ ผมสงสัยว่า ตอน
สมบัติเกิดกับเรา จะมีข้อแม้เงื่อนไขอย่างไร
คุณครูไม่ใหญ่
การที่ไม่มีเงินแต่อยากทำบุญมาก
แล้วไปขอยืมเงินเขามาทำบุญนั้น ถือว่ายัง
ทำไม่ถูกหลักวิชชาอย่างสมบูรณ์ เพราะยัง
เบียดเบียนตนเองอยู่ จะถูกหลักวิชชาต้องไม่
เบียดเบียนตนเองและผู้อื่น ยกเว้นเรารู้ตัวว่า
เราสามารถใช้คืนเขาได้ และเราได้คืนเขาด้วย
เช่น เราไม่ได้นำเงินมาจากที่บ้าน จึงขอยืมคน
ที่มาวัดด้วยกันเพื่อมาทำบุญก่อน กลับบ้าน
เราก็เอาไปใช้คืนเขา อย่างนี้ได้ แต่ไม่ใช่เรารู้
ว่าเราไม่มีเงินใช้คืนเขา แต่ก็ไปขอยืมเขา ถ้า
ขอลืมอย่างนี้ก็ไม่ถูกหลัก
บุญจะเกิดขึ้นทันทีที่ทำ แม้ว่าจะเป็น
เงินที่เราขอยืมมาก็ตาม แต่ไม่เต็มเม็ดเต็ม
หน่วย เพราะเรายังไม่ได้ใช้คืนเขา ต่อเมื่อใช้
คืนเขาจึงจะได้เต็มเม็ดเต็มหน่วย ถือว่าเป็น
เงินของเรา
การขอยืมเงินเขาไปทำบุญ ถ้าไม่ใช้คืน
เขา เราก็จะกลายเป็นหนี้เขา เพราะเราทำบุญ
ไปแล้ว บุญได้เกิดขึ้นแล้ว เวลาสมบัติเกิดขึ้น
กับเรา ก็จะมีเหตุให้ไม่อาจจะใช้สมบัติได้ เช่น
ถูกยึด ถูกจี้ ถูกปล้น น้ำท่วม ไฟไหม้ มันจะ
มีเหตุให้ไม่อาจใช้สมบัติได้ เช่น ถูกรางวัลที่ ๑
แต่ช็อกตาย แต่ถ้าใช้คืนเขา เวลาสมบัติเกิดขึ้น
ก็สามารถใช้สมบัตินั้นได้อย่างเต็มที่ เพราะ
เป็นบุญของเรา
เขาเต็มใจให้เรายืมเงินมาทำบุญ แต่
ภายหลังเราก็ไม่มีเงินใช้คืนเขาสักที คือ เรา
ก็อยากใช้คืนแต่มันก็ไม่มี เขาสงสารก็เลยยก
หนี้ให้ เมื่อบุญส่งผลก็จะได้เกิดใต้ใบบุญเขา
คือ จะมีกินมีใช้ก็ต้องไปเป็นบริวารเขา
๒๙ ตุลาคม พ.ศ. ๒๕๔๘
๖ กู้ยืมเงินทำบุญ
การกู้ยืมเงินมาทำบุญ ซึ่งลูกก็เคยทำ
จะได้บุญมากน้อยแค่ไหนคะ
คุณครูไม่ใหญ่
การกู้ยืมเงินมาทำ บุญ ก็ถือว่า ยังไม่ถูก
หลักวิชชานัก คือ ยังไม่สมบูรณ์นัก เพราะยัง
ถือว่าเป็นการเบียดเบียนตนเองและผู้อื่นอยู่
ยกเว้นในกรณีที่สามารถใช้คืนได้ และไม่เกิน
กำลัง อีกทั้งไม่ทำให้ครอบครัวตนเองเดือด
ร้อนด้วย ถ้าใช้คืนเงินกู้หมด เราก็ได้บุญเต็มที่
ถ้าใช้คืนเงินกู้ไม่หมด บุญก็หย่อนลงมา แถม
เจ้าหนี้เขาก็ผูกเวรอีกด้วย
ถ้าขอยืมแล้วขอลืม นอกจากผูกเวร
แล้ว บุญที่ได้ก็จะไปดึงดูดทรัพย์ให้มีสมบัติ
เกิดขึ้น แต่สมบัตินั้นก็จะวิบัติ โดยเราไม่มี
โอกาสได้ใช้เลย มีบุญได้มีทรัพย์ แต่ไม่ได้ใช้
ทรัพย์ แต่ถ้าหากว่าเจ้าหนี้เขายกหนี้ให้ก็จะ
ต้องไปเป็นบริวารเขา จะมีกินมีใช้ได้ก็ต้อง
อาศัยใบบุญของเขา
๒๓ พฤศจิกายน พ.ศ. ๒๕๔๘
๗ ขอเงินทำบุญ
การที่สามีให้เงินตามที่ลูกขอด้วยความ
เต็มใจ แต่เขาไม่ทราบว่า ลูกนำเงินมาทำบุญ
สามีจะได้อานิสงส์หรือไม่ ส่วนลูกนำเงินไป
ทำบุญด้วยศรัทธาเต็มเปี่ยม จะได้อานิสงส์
เหมือนหรือต่างกันอย่างไรคะ
ถ้าลูกบอกสามีในภายหลังตอนที่เขา
เข้าใจเรื่องบุญดีแล้ว เขาจะได้บุญอย่างเต็ม
ที่เหมือนทำเองด้วยศรัทธาหรือไม่คะ
คุณครูไม่ใหญ่
สามีให้เงินลูกตามที่ลูกขอด้วยความ
เต็มใจ แต่ไม่ทราบว่าตัวลูกนำเงินมาทำบุญ
นั้น สามีก็จะได้อานิสงส์โดยย่อ คือ เมื่อไป
เจอกันก็จะได้เป็นสามีภรรยากัน จะได้เป็น
เจ้าของทรัพย์ด้วยกัน แต่สามีจะไม่ได้เป็น
ใหญ่ในทรัพย์ หมายความว่า เมื่อเวลาทรัพย์
เกิดก็จะเป็นเจ้าของร่วมด้วย แต่ไม่มีสิทธิ์
ใช้ทรัพย์ตามที่ตัวปรารถนาได้เหมือนตัวลูก
เพราะตัวลูกนำเงินนั้นมาทำบุญด้วยตัวเอง
เพราะฉะนั้นการทำบุญด้วยตัวเองจึงเป็นสิ่ง
สำคัญ
ส่วนตัวลูกเป็นคนขอและได้นำเงินนั้น
ไปทำบุญด้วยศรัทธาเต็มเปี่ยมนั้น ก็จะเป็น
เจ้าของทรัพย์ และมีสิทธิ์ใช้ทรัพย์ได้อย่าง
เต็มที่ในอนาคต
ต่อมา ถ้าลูกบอกเขาในภายหลังเมื่อเขา
พร้อม และเข้าใจเรื่องบุญดีแล้วนั้น เขาก็จะได้
บุญในวาระที่สาม คือ ภายหลังจากทำไปแล้ว
และเมื่อบุญส่งผล ก็จะทำให้มารวยตอนอายุ
มาก และมีสิทธิ์ใช้ทรัพย์นั้น
๑๒ มีนาคม พ.ศ. ๒๕๕๐
๘ คิดดูก่อนกับคิดทำก่อน
การทำบุญทันทีในขณะที่ศรัทธาเกิดขึ้น
เต็มที่ เวลาบุญส่งผลจะส่งผลอย่างไร และ
หากศรัทธาเท่าเดิมแต่ไม่ได้ถวายทันทีตอน
นั้น คือ มีศรัทธา แต่คิดดูก่อน เอาไว้ก่อน
เวลาบุญส่งผลจะแตกต่างกันอย่างไร และ
เงินที่ลูกทำบุญก็เป็นเงินยืมชั่วคราว บุญจะ
หย่อนหรือไม่คะ
คุณครูไม่ใหญ่
มีศรัทธา แต่เอาไว้ก่อน ขอคิดดูก่อน
มันก็เหมือนเราอยากกินก๋วยเตี๋ยว แต่เอาไว้
ก่อน อย่าเพิ่งกินเลย กับกินทันทีนั่นแหละ
ก็คล้ายๆ กันอย่างนี้
การถวายทานทันทีที่ศรัทธาเกิดขึ้นเต็ม
ที่ เวลาบุญส่งผล ทรัพย์หรือสมบัติหรืออะไร
ที่เราปรารถนาก็จะเกิดขึ้นทันที แบบไม่ต้อง
รอเวลา อีกทั้งไม่มีอุปสรรคอันใดเลย
หากศรัทธาเท่าเดิมแต่ยังไม่ทำทันที
คอยเอาไว้ก่อน เวลาบุญส่งผล สมบัติจะเกิด
ขึ้นช้ากว่าคิดแล้วทำทันที แต่เวลาบุญส่งผลก็
จะเต็มที่
แม้เงินที่ทำบุญจะเป็นเงินยืมชั่วคราว
ก็ตาม เมื่อทำทันทีก็ได้บุญทันที แต่ก็ต้องคืน
ทันทีเหมือนกันนะ ถึงจะได้บุญเต็มที่ ไปยืม
มาเท่าไรก็ต้องเอาไปคืนเท่านั้น บุญก็ไม่ได้
หย่อนลงมา
๖ กรกฎาคม พ.ศ. ๒๕๔๙
๙ คนอื่นทำบุญให้เรา
ในกรณีที่เราไม่มีเงินทำบุญ แต่มีคน
ทำบุญให้เป็นชื่อเรา แล้วเราก็มีจิตยินดี
เสมือนเป็นเงินของเราเอง และอนุโมทนา
กับเขา เวลาสมบัติเกิดขึ้นกับเราจะมีเงื่อนไข
ใดๆ หรือไม่คะ
คุณครูไม่ใหญ่
มีคนทำบุญให้เรา ใส่ชื่อเรา เราก็ปลื้ม
ใจเสมือนเป็นเงินของเรา เวลาสมบัติเกิดขึ้น
ก็จะเกิดขึ้นจากการช่วยเหลือของบุคคลอื่น
ในภพชาติต่อๆ ไป บุญก็ยังส่งผลให้คนอื่น
มาช่วย ส่วนคนที่ให้เงินทำบุญในชื่อเรา เขา
ก็จะมีทรัพย์ มีพวกพ้องบริวารมาก และถึง
คราวจะมีคนมาช่วยเหลือกิจการงานเขาให้
ประสบความสำเร็จ
๑๒ พฤษภาคม พ.ศ. ๒๕๔๘
๑๐ สร้างพระให้ แต่เขาไม่รู้
ลูกและสามีมีศรัทธาในหลวงปู่วัด
ปากน้ำ หลวงพ่อ คุณยายอาจารย์ และวัด
พระธรรมกายมาก แต่ทำไมบุตรทุกคนของ
ลูกไม่ศรัทธาและยังต่อต้านอีก อย่างการ
สร้างพระธรรมกายประจำตัว ลูกและสามี
จะสร้างให้บุตรหลานเกือบทุกคน แต่เขาไม่รู้
พวกเขาจะมีส่วนรับบุญนี้ไหม เพราะสร้าง
ด้วยเงินที่เขาฝากให้แม่ใช้จ่ายประจำเดือน
และทำไมลูกและสามีจึงอยู่กันตามลำพังกับ
หลาน แต่ไม่ได้อยู่กับลูกๆ เลยสักคน
คุณครูไม่ใหญ่
ลูกสร้างพระให้บุตรหลานแต่เขาไม่รู้
และไม่ได้อนุโมทนาบุญ เขาก็ได้บุญนิดหน่อย
เพราะใจเขาไม่เปิด บางคนก็ไม่ได้บุญเลย
เพราะต่อต้าน แต่พ่อแม่นั้นได้บุญเต็มที่ จะ
แก้ไขก็ต้องทำบุญทุกบุญให้ต่อเนื่อง แล้ว
อธิษฐานบ่อยๆ ว่า ขอให้บุตรหลานได้เป็น
สัมมาทิฏฐิ ให้ใจบุญ และไม่ต่อต้าน
ในอดีต เมื่อตอนที่โตขึ้น ตัวลูกก็ได้
แยกออกไปมีครอบครัว และไม่ได้อยู่กับบิดา
มารดา แต่ส่งเงินมาเลี้ยงดูแทนตัว กอปรกับ
ปัจจุบันตัวเองก็คุ้นกับการอยู่ที่บ้าน เพราะ
อยู่มานาน ไม่ค่อยได้โยกย้ายไปไหน เพราะ
ฉะนั้นชาตินี้ก็ไม่ได้อยู่กับลูก ๆ ต้องอยู่กัน
ตามลำพัง แต่ลูกก็ส่งเงินมาให้ เพราะบุญที่
เคยส่งเงินไปดูแลพ่อแม่ในชาตินั้น
บุตรทุกคนเคยมีบุญเกื้อกูลกันกับพ่อ
แม่ ลูกบางคนเคยเกิดเป็นญาติ บางคนเป็น
คนรู้จัก และพ่อกับแม่ก็เคยช่วยเหลือเกื้อกูล
กันมา จึงมาเกิดเป็นลูก แล้วลูกทุกคนก็มี
สายบุญร่วมกับหมู่คณะน้อยมาก จึงยังไม่มี
ศรัทธา ที่ต่อต้านก็เพราะยังไม่เข้าใจ เรื่อง
การสร้างบุญและความจริงของชีวิตเพราะ
ไม่ได้รับถ่ายทอดความรู้นี้ตั้งแต่ยังเยาว์วัย
พอโตขึ้นก็แยกย้ายกันไปเรียนหนังสือ หรือ
ไปทำมาหากิน
๗ สิงหาคม พ.ศ. ๒๕๔๖
๑๑ ปล่อยโคท้อง
หลังจากมีลูกคนแรกไม่นาน ลูกก็ตั้ง
ท้องลูกคนที่ ๒ ลูกจึงตัดสินใจทำแท้ง เพราะ
กลัวเลี้ยงดูเขาไม่ไหว ต่อมาก็ตั้งครรภ์อีกครั้ง
เป็นท้องที่ ๓ คราวนี้ก็ตั้งใจว่าจะทำแท้งอีก
แต่ทำอย่างไรก็ไม่สำเร็จ ไม่ว่าจะกินอะไร
ก็ไม่ยอมออก เขาอยู่ในครรภ์ถึง ๑๐ เดือน
และคลอดออกมาอย่างสมบูรณ์เป็นลูกสาว
คนที่ ๒
บุญอะไรที่ช่วยให้ลูกสาวคนที่ ๒ รอด
จากการทำแท้ง และอยู่ในท้องถึง ๑๐ เดือน
คุณครูไม่ใหญ่
ลูกสาวคนที่ ๒ ไม่ถูกทำแท้ง อยู่ในท้อง
ถึง ๑๐ เดือน เพราะกรรมในอดีตเคยทำแท้ง
มา วิบากกรรมนี้จึงมาถูกทำแท้งบ้าง แต่ไม่
แท้งเพราะบุญที่เคยช่วยโคแม่ลูกอ่อนที่เพื่อน
บ้านจะขายให้เขาเอาไปฆ่าแต่ตัวเองสงสาร
จึงขอซื้อเอาไว้แทน
๒๕ กุมภาพันธ์ พ.ศ. ๒๕๔๙
๑๒ ทำบุญแล้วเสียดายภายหลัง
สามีของลูกมีที่ดินมาก ทั้งได้รับมรดก
และซื้อเอง แต่เมื่อสามีนำไปขาย เงินที่ได้
มานั้นทั้งตนเองและครอบครัวมักจะไม่ได้ใช้
พอได้เงินมาก็ต้องหมดไปในเรื่องต่างๆ เช่น
ให้ญาติยืมใช้หนี้ถึงสี่ล้านบาท ก็ไม่ได้คืนสัก
บาท บุญอะไรทำให้สามีมีที่ดินมาก และ
กรรมใดจึงไม่ได้ใช้เงินที่ได้จากการขายที่ดิน
เหล่านั้นเลย
คุณครูไม่ใหญ่
สามีเป็นคนมีที่ดินมาก แต่เมื่อนำ
ไปขาย พอได้เงินมาแล้ว ทั้งตนเองและ
ครอบครัวมักจะไม่ได้ใช้ เพราะอดีตเคย
ทำบุญด้วยที่ดินเอาไว้เยอะ จึงมีที่ดินมาก แต่
ทำแล้วมักจะเสียดายในภายหลัง บุญก็เลยหก
รวมทั้งมีวิบากกรรมอื่นเข้าแทรก เช่น เคย
เบี้ยวหนี้ มารวมส่งผลด้วย
๗ พฤศจิกายน พ.ศ. ๒๕๔๘
๑๓ ทำบุญตามอารมณ์
ลูกและสามีได้ประสบปัญหาชีวิตอยู่
ช่วงหนึ่ง เกี่ยวกับธุรกิจโรงสีที่กำลังทำอยู่ จน
ถูกธนาคารยึด และโดนฟ้องเป็นบุคคลล้ม
ละลาย เป็นเวลายาวนานถึง ๑๐ ปีถึงจะหมด
อายุความ และลูกก็ทำโรงสีใหม่ โดยกำลังจะ
ตัดสินใจยกให้ลูกชายคนเล็กดำเนินกิจการ
ต่อ ซึ่งลูกก็ยังรู้สึกเป็นกังวลอยู่ทุกวันนี้ค่ะ
บุพกรรมใดที่ทำให้ลูกถูกฟ้องล้ม
ละลาย โรงสีถูกธนาคารยึด และลูกกำลังจะ
ยกโรงสีให้ลูกชายดำเนินการจะมีปัญหาต่อไป
ไหมคะ ลูกควรจะทำอย่างไรต่อไป
คุณครูไม่ใหญ่
ลูกถูกฟ้องล้มละลาย โรงสีถูกธนาคาร
ยึด เพราะที่ผ่านมาบุญที่ทำไว้ในอดีตที่
ทำอย่างไม่สม่ำเสมอ คือ ทำตามอารมณ์
เริ่มหย่อนตัวลง คือมีอารมณ์ก็ทำบุญ ไม่มี
อารมณ์ก็ไม่ทำ พูดถูกคอ ถูกใจจึงทำอะไร
อย่างนี้ ทำขยักขย่อนมันก็เลยรวยขยักขย่อน
เดี๋ยวรวย เดี๋ยวเจ๊ง เดี๋ยวรวย เดี๋ยวล้ม อะไร
อย่างนี้
ที่ล้มละลายก็เพราะบุญไม่อาจจะ
รองรับได้ แต่ว่าตอนร่ำรวยเฟื่องฟูเพราะ
บุญสนับสนุน พอหมดบุญมันก็ฟุบแฟบ มัน
อย่างนี้แหละจ้ะ ดังนั้นการยกโรงสีให้ลูกชาย
ดำเนินการก็เป็นทางออกทางหนึ่งที่ดี คือ
เปลี่ยนเอาคนที่มีบุญ แต่อย่างไรก็ตามให้
ลูกและลูกชายรีบสั่งสมบุญปัจจุบันให้มากๆ
ก็จะช่วยทำให้ดีขึ้น เห็นไหมจ๊ะ ผลของการ
ทำบุญไม่สม่ำเสมอนี่เอาเรื่องทีเดียว
๖ เมษายน พ.ศ. ๒๕๔๘
๑๔ ควรทำบุญบ่อย ๆ
ก่อนคุณพ่อเสียชีวิตลูกได้นิมนต์พระ ๙
รูป มาทำบุญที่บ้านและให้คุณพ่อถวายผ้าป่า
๑ กอง บุญนี้ช่วยท่านอย่างไรบ้างหรือไม่คะ
คุณครูไม่ใหญ่
บุญที่คุณพ่อได้ถวายผ้าป่ารวมกับบุญ
ที่ท่านเคยบวช ได้ไปตัดรอนวิบากกรรมไม่
ให้ท่านไปยมโลกหรือมหานรกก่อน บุญนี้ได้
อุ้มท่านไว้ให้อยู่ระดับภุมมเทวาระดับกลาง ๆ
โดยมีวิมานของพ่อซ้อนอยู่ที่บ้านเดิมของท่าน
เพราะใจของท่านกึ่งหมองกึ่งใสค่อนไปทาง
เทาอ่อน
เห็นไหมจ๊ะ ทำบุญดีอย่างนี้ ถ้านาน ๆ
ทำทีไม่มีอะไรไปอุ้มนะ ถ้าบาปเท่ากระบุง
บุญเท่ากำปั้นอย่างนี้มันสู้กันไม่ไหว
๑๐ มกราคม พ.ศ. ๒๕๔๘
๑๕ บุญคือที่พึ่ง
คุณแม่มาจากเมืองจีน ตอนแรก ๆ ก็
ต้องทำอาชีพหลายอย่าง เพื่อช่วยแบ่งเบา
ค่าใช้จ่ายในบ้าน แม้กระทั่งตอนท้องก็ยังต้อง
ไปรับจ้างหาบน้ำใส่ตุ่ม หาบข้าวหมู คุณแม่
ได้ทำบุญหลายอย่างที่น้องชายมาบอก เช่น
ร่วมบุญกฐิน สร้างองค์พระประจำตัว ร่วม
บุญถวายไทยธรรมพระ ๓๐,๐๐๐ วัด ฯลฯ
เมื่อวันที่ ๒๕ กรกฎาคม ๒๕๔๗ คุณ
แม่มีอาการวิงเวียนศีรษะอย่างรุนแรงและ
อาเจียน ลูกจึงพาคุณแม่ส่งโรงพยาบาล นอน
พักรักษาตัวอยู่ ๓ วัน แล้วกลับมาพักที่บ้าน
โดยมีน้องชายของลูกมาดูแล และได้ให้คุณ
แม่ทำบุญทุกวันตลอด ๒ เดือน โดยพาคุณ
แม่ใส่บาตร ปล่อยสัตว์ปล่อยปลาทุกวัน จน
ปัจจุบันคุณแม่ก็ดีขึ้นแล้ว แต่ยังต้องทานยา
ทุกวัน
กรรมใดที่ทำให้คุณแม่ป่วยนานถึง ๒
เดือน บุญอะไรที่ทำให้ท่านหายป่วย และจะ
กลับมาเป็นอีกหรือไม่คะ
คุณครูไม่ใหญ่
คุณแม่ป่วยนานถึง ๒ เดือน เพราะ
กรรมฆ่าสัตว์ทำอาหาร ที่ท่านหายป่วยเพราะ
บุญทุกบุญที่ลูกชายท่านทำให้ และแนะนำให้
ท่านทำจ้ะ คือมาแนะนำให้แม่ทำอย่างนี้ ๆ
คุณแม่ก็อายุมากแล้วสังขารย่อมเสื่อม
เป็นธรรมดา ให้ชวนท่านสร้างบุญทุกบุญให้
เยอะ ๆ
๒๑ กุมภาพันธ์ พ.ศ. ๒๕๔๘
๑๖ สีดำที่มากกว่าสีดำ
เมื่อ ๕ ปีก่อนภรรยาของผมเคยเฉียด
ตาย คือในคืนหนึ่งมีอาการผุดลุกผุดนั่ง
หายใจขัด ร่างกายขยับไม่ได้ ตัวเริ่มแข็ง
หลับตาเห็นแต่ภาพสีดำ ดำมากๆ อย่างที่ไม่
เคยเห็นมาก่อนในชีวิต ภรรยาตั้งใจตรึกระลึก
ถึงบุญทุกบุญที่ทำมาตลอด บุญสร้างองค์พระ
แกนกลาง ลานธรรม วิหารหลวงปู่ บุญถวาย
ภัตตาหาร บุญถวายสังฆทาน ๓๐,๐๐๐ วัด
และบุญปล่อยปลา โค กระบือ พร้อมทั้งได้อธิษ-
ฐานถึง หลวงปู่สด วัดปากน้ำ คุณยายอาจารย์
และหลวงพ่อคุณครูไม่ใหญ่ แต่ไม่สามารถพนม
มือได้ ได้แต่นึกอธิษฐานจิตในใจว่า หากพ้น
ความตายในครั้งนี้ จะตั้งใจอุทิศตนช่วยเหลือ
งานพระศาสนาอย่างเต็มที่เต็มกำลัง แล้วเธอ
ก็รอดมาได้
ปัจจุบันภรรยาได้ร่วมบุญทุกบุญ ได้ร่วม
กันขยายจานดาวธรรมมากกว่า ๒๐ จาน และ
ประสานงานติดจานดาวธรรมให้กับโรงเรียน
ที่มาร่วมสอบทางก้าวหน้า
ภรรยาของผมมีบุพกรรมใด จึงมีอาการ
เหมือนคนเฉียดตาย อีกทั้งลูกสาวคนโตเป็น
บิดาของภรรยามาเกิดเป็นลูกคนโตหรือไม่
และบุพกรรมใดลูกสาวคนโตมักปวดขา และ
ลูกสาวคนเล็กก็ปวดหัวอยู่บ่อย ๆ ครับ
คุณครูไม่ใหญ่
ภรรยาของลูกที่มีอาการเฉียดตายดัง
กล่าว เพราะกรรมในอดีตสมัยที่เกิดในสังคม
เกษตรกรรม ได้เกิดมีโรคระบาดจึงได้เอาสัตว์
ที่ป่วยแต่ยังไม่ตายไปฝังทั้งเป็น เพื่อไม่ให้มัน
ระบาดไปยังตัวอื่น วิบากกรรมนี้ตามมาทัน จึง
ส่งผลดังกล่าว เพราะมันอยู่ในดินมันมืด มัน
ยังไม่ตาย แต่บุญปัจจุบันได้มาช่วยตัดรอน
เอาไว้ จึงทำให้ไม่เป็นอะไรไปจ้ะ
บุญปัจจุบันที่เธอนึกถึงได้คล่องเลย
ตอนที่หลับตาแล้วเห็นความมืดมากกว่าสีดำ
นั่นแหละ ตอนนั้นบาปที่นำสัตว์ไปฝังใต้ดิน
ที่มืดมาก จึงทำให้เห็นเป็นอย่างนั้นมาส่งผล
แต่ว่าพอนึกถึงบุญ บุญก็ไปตัดรอน ฉับ!
เพราะฉะนั้น เราจะไปนรกสวรรค์ก็แล้วแต่
เรานะ หมองกับใส แต่ก็ต้องสั่งสมบุญเอาไว้
จะไปนึกถึงบุญตอนที่เราไม่ได้ทำนี่ มันนึกไม่ออก
นึก เอ๊ะ นึก ไม่ออก เอ๊ เคยหล่อพระไหม ไม่เคย
เคยไหว้พระไหม ไม่เคยเหมือนกัน อือ
แต่เคยผ่านวัด อะไรอย่างนี้ แล้วผ่านไปเลย
นี่สำคัญนะ
๒๐ เมษายน พ.ศ. ๒๕๔๘
๑๗ ทำบุญให้ก่อนตาย
บุญสร้างองค์พระที่ทำให้คุณพ่อคุณแม่
ก่อนท่านจะตาย กับทำหลังจากที่ท่านตายไป
แล้วจะได้บุญเท่ากันหรือไม่อย่างไร
คุณครูไม่ใหญ่
บุญที่สร้างองค์พระให้คุณพ่อคุณแม่
ก่อนท่านจะตาย จะได้บุญมากกว่าทำตอน
ที่ท่านตายแล้ว เพราะก่อนตายท่านสามารถ
รับรู้และอนุโมทนาได้ด้วยกายหยาบ เพราะ
ฉะนั้น หากพ่อแม่ยังมีชีวิตอยู่ ให้รีบชวนท่านทำ
หรือรีบทำให้ท่าน นี่สำคัญนะ
๒๘ มิถุนายน พ.ศ. ๒๕๔๘
๑๘ ทำบุญจารึกชื่อใครดี
การทำบุญจารึกชื่อพระเดชพระคุณ-
หลวงปู่วัดปากน้ำ หลวงพ่อ คุณยายอาจารย์
จะมีอานิสงส์แตกต่างอย่างไรกับการจารึกชื่อ
บุคคลธรรมดา หากจารึกชื่อคุณแม่ ท่านจะได้
รับบุญครั้งนี้อย่างไรครับ
คุณครูไม่ใหญ่
การที่จารึกชื่อพระเดชพระคุณหลวงปู่
วัดปากน้ำ หลวงพ่อ คุณยายอาจารย์ ก็จะทำให้
มีสายบุญเชื่อมโยงกัน จะส่งผลให้ได้เกิดมา
เจอกันอีกเพื่อสร้างบารมีร่วมกัน จะไม่พลัด
จากกัน ส่วนที่จารึกชื่อคุณแม่ก็จะทำให้ท่าน
ได้รับบุญทันที
๑๑ ธันวาคม พ.ศ. ๒๕๔๗
๑๙ ทำบุญเขียนชื่อกับไม่เขียนชื่อ
ลูกทำบุญอุทิศให้คุณพ่ออยู่บ่อยๆ บาง
ครั้งเขียนชื่อท่าน บางครั้งก็ไม่ได้เขียนชื่อท่าน
แล้วอุทิศให้อย่างเดียว ผลบุญจะแตกต่างกัน
อย่างไร ต้องเขียนชื่อ-นามสกุลคุณพ่อทุกครั้ง
บุญจึงจะส่งถึงท่านแน่นอนกว่าไม่เขียนชื่อใช่
หรือไม่ครับ
คุณครูไม่ใหญ่
ลูกทำบุญแล้วอุทิศให้คุณพ่อบ่อย ๆ
การเขียนชื่อท่านใส่ไปให้ จะดีกว่าไม่เขียน
เพราะพระท่านจะได้อ่านชื่อ แล้วก็รวมใจ
อุทิศบุญส่งไปให้ท่านอีกแรงหนึ่ง
๒ กรกฎาคม พ.ศ. ๒๕๔๘
๒๐ ทำบุญใส่ชื่อคุณพ่อ
คุณแม่ของลูกได้ทำบุญ โดยใช้ชื่อคุณ
พ่อ คุณพ่อและคุณแม่จะได้รับผลบุญแตก
ต่างกันอย่างไร
คุณครูไม่ใหญ่
คุณแม่ทำบุญโดยใส่ชื่อคุณพ่อ จะได้รับ
บุญต่างกัน คือ คุณพ่อจะได้บุญน้อยกว่าคุณ
แม่ เพราะคุณแม่ทำด้วยตัวเอง แต่ว่าใส่ชื่อ
ของคุณพ่อ คุณพ่อได้รับบุญแค่อุทิศส่วนกุศล
เช่น สมมติว่า คุณแม่ได้ ๑๐๐ เปอร์เซ็นต์ คุณ
พ่อจะได้ ๓๐ เปอร์เซ็นต์ คือ ด้วยใจรักและ
ห่วงใยก็ใส่ชื่อให้ ก็เอาไป ๓๐ เอาไปนิดๆ
ส่วนคนทำจะได้เน็ตๆ คือได้เต็มที่เลย
๒๘ มิถุนายน พ.ศ. ๒๕๔๘
๒๑ หมอดูอยู่ในบุญ
ลูกไม่เคยเรียนวิชาหมอดู แต่ทำไมลูก
ดูไพ่ยิปซีแม่นมาก และลูกก็นำค่าดูหมอมา
ทำบุญ จะมีอานิสงส์ไหมคะ
คุณครูไม่ใหญ่
ลูกไม่ได้เรียนหมอดูมาชาตินี้ แต่ลูกรู้สึก
ตัวว่า ดูไพ่ยิปซีแม่นนั้น ก็แม่นแบบรวมๆ ซึ่ง
บางทีก็ตรง บางทีก็ไม่ตรง แต่ส่วนใหญ่จะตรง
แบบรวมๆ ที่มีอัธยาศัยชอบดูหมอและชอบ
นับถือสิ่งที่เฉียดพระรัตนตรัย เช่น ปู่ฤๅษี
บ้าง เสด็จพ่อ เสด็จแม่ เจ้าอะไรต่างๆ นั้น
ก็เป็นอัธยาศัยที่ติดตัวข้ามชาติมาตอนก่อน
เจอหมู่คณะ
ผังนี้จึงทำให้มีเชื้ออย่างนี้อยู่ ซึ่งแต่เดิม
ตัวเองก็ชอบดูหมอมาก่อน ต่อมา พอตบะแก่
กล้า ก็เลยเป็นหมอดูซะเลย เงินที่ได้มาทำบุญ
ก็ได้บุญ แต่เป็นบุญเจือความหลง
๑๘ พฤษภาคม พ.ศ. ๒๕๔๗
๒๒ ถวายลูกสาวให้แก่พระศาสนา
การที่ลูกตัดใจถวายลูกสาวให้เป็นกำลัง
รับใช้พระพุทธศาสนานั้น จะถือว่าเป็นการ
สร้างทานด้วยชีวิต หรือปรมัตถบารมีหรือไม่
และลูกจะได้บุญจากการที่ลูกสาวทำงานรับ
ใช้พระพุทธศาสนาอย่างไร
การที่ลูกอนุโมทนากับบุญทุกบุญที่เขา
ได้ทำ ลูกจะได้บุญเหมือนหรือแตกต่างจาก
ลูกสาวอย่างไรคะ
คุณครูไม่ใหญ่
การที่ลูกตัดใจถวายลูกสาวให้พระพุทธ-
ศาสนา ก็ถือว่าเป็นอุปบารมี เพราะลูกสาว
เกิดขึ้นจากเลือดเนื้อของพ่อแม่ ซึ่งถือว่าเป็น
สิ่งที่ทำได้โดยยากในการตัดใจ ต้องมีเชื้อสาย
พระโพธิสัตว์ทีเดียว จึงจะตัดใจยกลูกสาว
ถวายแก่พระศาสนาได้
หากลูกสาวที่แม่ตั้งใจถวายแล้ว ตั้งใจ
อุทิศตนให้พระศาสนาตลอดชีวิตจริง ๆ จึง
จะเป็นปรมัตถบารมีของลูกสาว แล้วเป็นอุป-
บารมีของพ่อแม่ ถ้ามาอยู่ชั่วคราวแค่ ๒ ปี ๕
ปี เป็นต้น ก็เป็นแค่บารมีธรรมดา หรือถ้ามา
อยู่แบบคุณหนูก็เป็นบารมีธรรมดา
การที่ลูกอนุโมทนาบุญทุกบุญที่ลูกสาว
ทำ ก็จะได้บุญทุกอย่างกับลูกสาว อย่างน้อย
ก็ครึ่งหนึ่ง
๑๑ มกราคม พ.ศ. ๒๕๔๘
๒๓ ยกลูกถวายวัด
คุณพ่อถวายลูกทุกคนแด่พระศาสนา
ตอนบั้นปลายชีวิตท่านจะลำบากไหม แล้ว
ลูกจะดูแลท่านได้อย่างไรคะ
คุณครูไม่ใหญ่
การที่ท่านถวายลูกให้กับพระศาสนา
บุญนี้ก็จะเลี้ยงดูท่านเอง ไม่ทำให้ท่านลำบาก
หรอก อย่าไปกังวลเลย แต่ก็ให้ท่านหมั่น
สั่งสมบุญทุกบุญให้เต็มที่ก็จะทำให้ท่านไม่
ลำบากทั้งในโลกนี้และโลกหน้า ส่วนตัวลูกก็
ให้ทุ่มเทสร้างบารมีทำงานพระศาสนาให้เต็ม
ที่ บุญนี้ก็จะได้ช่วยหล่อเลี้ยงท่านด้วย
๕ กุมภาพันธ์ พ.ศ. ๒๕๔๘
๒๔ อานิสงส์แจ๋วหอฉัน
บุคลากรและพนักงานที่ทำงานเตรียม
อาหารสำหรับถวายพระ อุปัฏฐากพระ และ
ทำความสะอาดที่หอฉันคุณยายอาจารย์ จะ
ได้รับอานิสงส์อย่างไรบ้างคะ
คุณครูไม่ใหญ่
บุคลากรและพนักงานที่หอฉันจะได้
อานิสงส์ติดตามตัวไปข้ามภพข้ามชาติ คือ จะ
ได้รูปสมบัติ ทรัพย์สมบัติ คุณสมบัติ จะปิด
อบายไปสวรรค์ มีอายุ วรรณะ สุขะ พละ และ
ปฏิภาณ จะรื้อผังจนได้ ภพชาติต่อไปจะมี
ชีวิตที่สมบูรณ์สะดวกสบาย ไม่ลำบากเหมือน
ชาตินี้ เป็นต้น ดังนั้น ต้องหมั่นอธิษฐานจิต
ล้อมกรอบให้ดีทุกๆ วัน
๒๖ มกราคม พ.ศ. ๒๕๔๙
๒๕ เงินกู้ดอกถูก
คุณแม่และตัวลูกมีอาชีพปล่อยเงินกู้
เพราะคิดว่าเป็นอาชีพที่ได้บุญ ได้ช่วยเหลือผู้
เดือดร้อน โดยดอกเบี้ยจะคิดถูกกว่าเจ้าอื่นๆ
แต่หลังจากได้ศึกษาธรรมะจากจานดาวธรรม
แล้ว กลัวจะมีวิบากกรรม ลูกจึงตั้งใจจะเลิก
อาชีพนี้ แต่ก็ยังไม่รู้ว่าจะประกอบอาชีพอะไร
คุณแม่และลูกจะได้รับผลกรรมนี้อย่างไรคะ
คุณครูไม่ใหญ่
ก็ขอทำความเข้าใจก่อนว่า ตัวอย่าง
Case Study ที่ผ่านมานั้น ล้วนแต่เป็นเคส
ที่ปล่อยเงินกู้ดอกโหด จึงทำให้มีวิบากกรรม
เช่นนั้น เช่น เป็นโรคไต ต้องฟอกเลือด เพราะ
ทำให้ลูกหนี้เดือดร้อนมาก จากเดือดร้อน
เพราะไม่มีเงินอยู่แล้ว ลูกหนี้ยังเดือดร้อน
หนักขึ้นไปอีกเพราะดอกโหด แถมบางรายยัง
โดนยึดทรัพย์สินอีก อย่างนี้เป็นต้น
ถ้าลูกปล่อยเงินกู้แบบดอกไม่โหด อาจ
จะมากกว่าดอกเบี้ยธนาคารนิดหน่อย เพราะ
ว่าเสี่ยงกว่าธนาคาร โดยมีเจตนาจะช่วยเหลือ
ผู้ตกทุกข์ได้ยากจริงๆ และทั้งสองฝ่าย คือ
เจ้าหนี้และลูกหนี้ไม่เดือดร้อน ต่างคนต่าง
ได้ ถ้าเป็นลักษณะนี้ก็ไม่เป็นไร ถือเป็นธุรกิจ
อย่างหนึ่ง อย่ากังวลจนเกินไป จนไม่อาจทำ
อะไรได้เลย
๑๐ มกราคม พ.ศ. ๒๕๔๘
๒๖ สร้างเจดีย์บรรจุกระดูกพ่อแม่
หลานสาวตั้งใจจะสร้างเจดีย์เพื่อบรรจุ
กระดูกของคุณพ่อคุณแม่ เพื่อให้ลูกหลานได้
มากราบไหว้นั้น จะมีอานิสงส์อย่างไรบ้างคะ
คุณครูไม่ใหญ่
หลานสาวตั้งใจจะสร้างเจดีย์เอาไว้
บรรจุอัฐิคุณพ่อคุณแม่ จะมีอานิสงส์โดยย่อ
คือ จะมีลูกหลานที่มีความกตัญญูกตเวที ลูก
หลานอยู่ในโอวาท ครอบครัวสามัคคีเกื้อกูล
กัน เป็นต้น แต่อย่างไรก็ตามสู้ทำบุญใน
พระพุทธศาสนาแล้วอุทิศไปให้ไม่ได้ เพราะ
ผู้ตายจะได้รับโดยตรง
การทำอย่างนี้ก็เป็นแค่กุศโลบายทาง
อ้อมที่จะให้ลูกหลานไปกราบไหว้อัฐิ แล้วถือ
โอกาสไปทำบุญกับวัดเท่านั้น ที่สำคัญคือต้อง
ปลูกฝังลูกหลานให้เป็นนักสร้างบารมี แล้ว
หมั่นอุทิศบุญให้ท่านบ่อยๆ
๑๕ มกราคม พ.ศ. ๒๕๕๐
๒๗ ผลิตรายการธรรมะ
การผลิตรายการธรรมะผ่านทางจาน
ดาวธรรม* ได้บุญมากเพียงใด และได้รับ
อานิสงส์อย่างไรครับ
คุณครูไม่ใหญ่
การผลิตรายการธรรมะผ่านทางจาน
ดาวธรรม มีอานิสงส์ คือ จะเป็นผู้มีปัญญา
แตกฉานในธรรมะ มีชื่อเสียงอันดีงาม มีพวก
พ้องบริวารมากในทุกที่ จะมีคนสนับสนุนใน
การทำความดี เป็นที่รักของมหาชน จะได้ไป
เกิดในร่มเงาพระพุทธศาสนา ได้ถึงพร้อม
ด้วยมนุษย์สมบัติ ทิพยสมบัติ นิพพานสมบัติ
* จานดาวเทียม รายการธรรมะช่อง DMC
และเป็นบุญที่จะทำให้ตามติดไปดุสิตบุรี
เป็นต้น ทำต่อไปนะลูกนะ โลกกำลังต้องการ
สื่อสีขาวที่ทำให้โลกร่มเย็น
๒๓ มกราคม พ.ศ. ๒๕๔๙
๒๘ ทำการ์ตูนธรรมะ ๑
ลูกได้รับบุญทำการ์ตูนประกอบรายการ
ธรรมะในโรงเรียนอนุบาลฝันในฝันวิทยา จะ
มีอานิสงส์จากการรับบุญในหน้าที่นี้อย่างไร
บ้าง
คุณครูไม่ใหญ่
อานิสงส์โดยย่อจากการได้รับบุญนี้
คือ จะมีดวงปัญญาแตกฉาน จะมีอารมณ์ดี
อารมณ์สบาย จิตจะเบิกบานอยู่เป็นนิจ ถ้า
หมั่นนั่งสมาธิจะเข้าถึงธรรมได้โดยง่าย ถ้า
หมั่นตอกย้ำสมณสัญญา ก็จะมีผังบวชหนา
แน่น เป็นต้น
๓๐ พฤษภาคม พ.ศ. ๒๕๔๙
๒๙ ทำการ์ตูนธรรมะ ๒
ด้วยผลบุญที่เกิดจากการทำการ์ตูน
รายการธรรมะ จะทำให้ลูกมีทิพยสมบัติที่มี
ลักษณะเหมือนตัวการ์ตูนหรือไม่คะ
คุณครูไม่ใหญ่
ผลบุญที่เกิดจากการทำตัวการ์ตูน
นั้น เมื่อเป็นทิพยสมบัติก็จะมีสวนเป็นตัว
การ์ตูนฝังเพชรพลอยที่สวยงามถ้าตัวลูก
ปรารถนา แต่ถ้าไม่ปรารถนาก็ไม่เป็นเช่นนั้น
ก็ได้ เพราะบุญเป็นธาตุสำเร็จ เช่น อาจจะมี
ประติมากรรมเป็นรูปตัวการ์ตูนสวยๆ โดย
เป็นรัตนชาติ เป็นต้น
๒๔ มกราคม พ.ศ. ๒๕๕๐
๓๐ บุญต้อนรับ
ลูกทำงานต้อนรับเจ้าภาพที่หอฉัน
ทีมงานที่มาดูแลต้อนรับเจ้าภาพจะได้รับ
อานิสงส์อย่างไรคะ
ทำไมบางคนรับประทานอาหารอะไรก็
อร่อย ต่างจากบางคนแม้อาหารอร่อยแต่ก็
เบื่ออาหาร เป็นเพราะสร้างบุญกรรมมาต่าง
กันอย่างไรคะ
คุณครูไม่ใหญ่
ลูกทำงานต้อนรับเจ้าภาพที่หอฉัน
ทีมงานที่มาดูแลต้อนรับเจ้าภาพนั้น จะได้
อานิสงส์โดยย่อ คือ จะได้อายุ วรรณะ สุขะ
พละ ปฏิภาณ บริวารสมบัติ จะไปเกิดในภพ
ชาติใด ก็จะได้รับการต้อนรับอย่างดีในทุก
สถานที่ที่เราไป เป็นต้น
การที่บางคนรับประทานอาหารที่วัด
อะไรก็อร่อย บางคนรับประทานไม่อร่อย ก็
เป็นเรื่องที่จะต้องสร้างนิสัยใหม่ทั้งสองฝ่าย
คือ ฝ่ายผู้จัดก็ต้องพยายามปรับปรุงให้ดีขึ้น
ไปเรื่อยๆ ฝ่ายเจ้าภาพก็ต้องทำตัวให้เป็นคน
เลี้ยงง่าย ไม่ติดในรสอาหาร ให้ปรับลิ้นรับรส
และปรับใจว่า เรามาทำบุญ ไม่ได้มางานเลี้ยง
หรือภัตตาคารหรูๆ เป็นต้น คิดได้อย่างนี้ ใจ
ก็จะใส บุญก็ไม่หกหล่นทั้งสองฝ่าย
๗ กุมภาพันธ์ พ.ศ. ๒๕๔๙
๓๑ อาสาสมัครช่วยงานวัด
บุญจากการที่ได้มาเป็นอาสาสมัครช่วย
งานที่วัดอยู่เป็นประจำ จะมีอานิสงส์อย่างไร
บ้างครับ
คุณครูไม่ใหญ่
บุญที่ได้มาเป็นอาสาสมัครช่วยงานที่
วัด จะมีอานิสงส์โดยย่อ คือ จะทำให้เป็นผู้
มีพรรคพวกเพื่อนพ้องมาก จะได้อยู่ในหมู่
บัณฑิตนักปราชญ์ และจะมีส่วนในบุญของทุก
คนที่มาทำบุญที่วัด ทำให้มีรูปสมบัติ ทรัพย์
สมบัติ และคุณสมบัติติดตัวไป อีกทั้งจะปิด
อบายไปสวรรค์ เป็นต้น
๑๙ กรกฎาคม พ.ศ. ๒๕๔๙
๓๒ อาสาสมัครริ้วขบวน
การรับบุญทำหน้าที่อาสาสมัครแผนก
ริ้วขบวนในพิธีกรรมงานบุญต่างๆ ของวัด มี
อานิสงส์อย่างไรคะ
คุณครูไม่ใหญ่
การรับบุญทำหน้าที่อาสาสมัครแผนก
ริ้วขบวนในพิธีกรรมงานบุญต่างๆ ของวัด
จะมีอานิสงส์ คือ เกิดในภพชาติต่อไป ก็จะ
มีขบวนติดตามไปในทุกแห่ง และเมื่ออยู่ใน
เทวโลก ก็จะมีขบวนกองเกียรติยศติดตามไป
อย่างสง่างาม จะได้เข้าถึงฐานะอันสูง อยู่ใน
ตระกูลสูง เพราะริ้วขบวนนี้เป็นการยกย่อง
พระรัตนตรัย
๒๓ มกราคม พ.ศ. ๒๕๔๙
๓๓ ชวนคนติดจาน
ลูกทำหน้าที่เป็นผู้นำบุญ ชักชวน
เพื่อนๆ มาทำบุญ และติดจานดาวธรรม*
ลูกจะได้อานิสงส์อย่างไรคะ
คุณครูไม่ใหญ่
การทำหน้าที่ผู้นำบุญชักชวนเพื่อน ๆ
มาทำบุญ และติดจานดาวธรรมนั้น จะได้
อานิสงส์โดยย่อ คือ ได้บริวารสมบัติเป็นเบื้อง
ต้น จะมีปัญญาบารมี ได้เกิดในประเทศที่มี
พระพุทธศาสนาวิชชาธรรมกาย จะได้รับการ
ช่วยเหลือไปทุกภพทุกชาติ จะมีส่วนแห่งบุญ
ทุกบุญที่เพื่อน ๆ เหล่านั้นทำ เช่น มีรูปสมบัติ
ทรัพย์สมบัติ คุณสมบัติ เป็นต้น
๒๘ กันยายน พ.ศ. ๒๕๔๙
*จานดาวเทียม ช่อง DMC ถ่ายทอดรายการธรรมะไปทุกทวีปทั่วโลก
๓๔ สนับสนุนการศึกษา
บุญใดทำให้ลูกประสบความสำเร็จด้าน
การเรียน ตั้งแต่อนุบาลจนถึงดอกเตอร์ และ
สามารถทำกิจกรรม อีกทั้งยังมาวัดได้โดยที่
ผลการเรียนดีด้วย
บุญใดทำให้ลูกได้รับทุนต่างๆ ทั้งใน
และต่างประเทศ มีผู้ช่วยเหลือสนับสนุนจาก
คณาจารย์ต่างๆ จนประสบความสำเร็จใน
ด้านการทำงานตั้งแต่อายุยังน้อย
ลูกควรจะทำอย่างไร เพื่อจะได้มี
คุณสมบัติเช่นนี้ในชาติต่อๆ ไปครับ
คุณครูไม่ใหญ่
ลูกประสบความสำเร็จในเรื่องเรียน
ตั้งแต่ชั้นอนุบาลจนกระทั่งจบดอกเตอร์
เพราะในอดีต ลูกเป็นคนรักการศึกษาหา
ความรู้ ชอบเข้าหาบัณฑิต และสั่งสมบุญ
ปัญญาบารมีมามาก จึงทำให้เป็นคนฉลาด
มีปัญญา สามารถแบ่งเวลาทำกิจกรรม และ
มาวัดได้โดยที่การศึกษาก็อยู่ในระดับดีเยี่ยม
มาตลอด
ลูกมีบุญสนับสนุนให้ทุนการศึกษาแก่
ลูกหลานและบริวาร ให้ได้เล่าเรียนมาในอดีต
ดังนั้นปัจจุบันจึงทำให้ได้รับการสนับสนุนใน
ด้านการศึกษา อีกทั้งเคยเป็นครูที่สนับสนุน
การศึกษาแก่ศิษย์ และเป็นราชบัณฑิตที่ไม่
หวงวิชา ชอบถ่ายทอดความรู้ คือ วิทยาทาน
อย่างเต็มที่แก่ศิษย์ทุกคน
เพราะฉะนั้น ลูกก็เลยรวยความรู้ มี
ปัญญา และได้รับการสนับสนุนในการศึกษา
และการทำงานตั้งแต่อายุยังน้อย
ดังนั้น ชาตินี้ให้ทำแบบเดิมอีก คือ
ถ่ายทอดความรู้ให้แก่ศิษย์โดยไม่หวงวิชา
และสนับสนุนส่งเสริมการศึกษาให้ยิ่งๆ ขึ้นไป
๒๕ มีนาคม พ.ศ. ๒๕๔๘
๓๕ บ้านกัลยาณมิตร
บุญที่ผมได้ใช้บ้านเป็นสถานที่ปฏิบัติ
ธรรม จะมีอานิสงส์อย่างไรบ้างครับ
คุณครูไม่ใหญ่
ลูกมีบ้านเป็นสถานที่ปฏิบัติธรรม
เพราะบุญที่สร้างมากับหมู่คณะ แล้วได้
อธิษฐานจิตว่า ให้ได้เป็นกำลังเผยแผ่
พระพุทธศาสนาวิชชาธรรมกายมาเมื่อ
พุทธันดรก่อนๆ
อานิสงส์โดยย่อ คือ จะได้บริวารสมบัติ
มีพี่น้อง หมู่ญาติ เพื่อนฝูงที่ดี อยู่ในสิ่ง
แวดล้อมสังคมที่เกื้อกูลต่อการสร้างบารมี
เป็นที่รักของมหาชนเป็นอันมาก
จะมีรูปสมบัติ ทรัพย์สมบัติ คุณสมบัติ
ลาภ ยศ สรรเสริญ สุข บรรลุมรรคผลนิพพาน
แม้ละโลกไปแล้วก็จะมีบริวารมาก ทิพยสมบัติมาก
มีวิมานสว่างไสว เป็นต้น
๑๔ สิงหาคม พ.ศ. ๒๕๔๙
๓๖ ผู้นำรถ
การที่ลูกจัดรถนำสาธุชนมาวัด ซึ่งใน
ครั้งแรกๆ ลูกมีส่วนในการออกค่ารถด้วย
และต่อมาสามารถจัดรถนำสาธุชนมาทำบุญ
ที่วัด โดยสาธุชนเป็นผู้ออกค่ารถเองทั้งหมด
จะมีอานิสงส์ต่างกันอย่างไรคะ
คุณครูไม่ใหญ่
ตอนที่ลูกจัดรถนำสาธุชนมาวัด โดย
ครั้งแรกๆ ลูกมีส่วนในการออกค่ารถด้วย จะ
มีอานิสงส์โดยย่อ คือ จะทำให้มีพรรคพวก
และบริวารมาก จะมีผังเทวรถติดตัวไป จะได้
รับความสะดวกสบายในการเดินทางไปในทุก
ที่ในภพชาติต่อไป เป็นต้น
ต่อมาสามารถจัดรถนำสาธุชนมา
วัด โดยสาธุชนออกค่ารถเองทั้งหมด จะมี
อานิสงส์โดยย่อ คือ จะได้บริวารสมบัติติดตัว
เป็นหลัก
๑๕ สิงหาคม พ.ศ. ๒๕๔๙
๓๗ จับกุมโจรขโมยของวัด
ผมมีอาชีพเป็นตำรวจครับ บางครั้ง
ผมได้ติดตามจับกุมบุคคลที่มาขโมยของวัด
และนำของที่ถูกขโมยมาคืนวัดจะมีอานิสงส์
อย่างไร
คุณครูไม่ใหญ่
การที่ลูกติดตามจับกุมผู้ที่มาขโมย
ของวัดจะมีอานิสงส์โดยย่อ คือ สมบัติของ
ลูกจะไม่วิบัติด้วยภัยต่างๆ ไม่ว่าจากโจร
ภัย หรือภัยธรรมชาติ ด้วยบุญที่รักษาสมบัติ
พระศาสนาเอาไว้ จะเป็นผู้มีปัญญาปฏิภาณ
ชาญฉลาด รู้เท่าทันเหลี่ยมคูผู้คนทั้งหลาย
เป็นต้น
๑๙ มิถุนายน พ.ศ. ๒๕๔๙
๓๘ ทำบุญหวังถูกหวย
สามีของลูกเกษียณแล้ว เขาทำบุญ
หยอดกระปุกถวายหลวงปู่วัดปากน้ำทุกวัน
พอสิ้นเดือนก็จะนำเงินนั้นมาถวายหลวงพ่อ
เขาอธิษฐานว่าให้ถูกลอตเตอรี่ เพื่อจะได้มี
เงินสร้างบ้านใหม่ที่ต่างจังหวัด และเปิดเป็น
ศูนย์กัลยาณมิตรให้ได้ในชาตินี้ แต่เขาบอกว่า
หากอธิษฐานแล้วไม่ได้ผลก็จะหยุดทำบุญไป
เลย และจะไม่เชื่อเรื่องบุญอีกต่อไป
การที่เขาอธิษฐานจิตอย่างนี้จะมีวิบาก
กรรมอย่างไร และเขามีกำลังทานบารมีพอที่
จะเป็นไปได้ไหมคะ
คุณครูไม่ใหญ่
อย่างนี้เขาเรียกว่า “ทำบุญหวังถูกหวย”
ก็มีคำแนะนำของหลวงปู่วัดปากน้ำ ที่ท่าน
เคยให้ไว้ เรื่องมีอยู่ว่า มีคนไปขอหวยท่าน
โดยบอกว่า “ถ้าถูกหวยแล้วจะนำเงินมา
ทำบุญ” ท่านก็เขียนใส่กระดาษพับแล้วส่งให้
อีกทั้งสั่งกำชับว่า “เลขเด็ด” แต่อย่าเพิ่งเปิด
นะ ให้เอาไปเปิดที่บ้าน
ก่อนเปิดต้องทำให้ถูกหลักวิชชา คือ
อาบน้ำให้เนื้อตัวสะอาดเสียก่อน กินข้าว
ให้อิ่มกาย สวดมนต์ไหว้พระให้อิ่มใจ แล้ว
ค่อยเปิดดู เขาก็ไปทำตามหลักวิชชาแล้วเปิด
ดู ก็เจอข้อความว่า “การเล่นหวย ยิ่งเล่นยิ่ง
ฉิบหาย” หมายความว่า มีเท่าไรมันก็หายไป
หมดเลย
ลูกก็เอาไปคิดเองก็แล้วกันว่า ควรจะ
เปลี่ยนคำอธิษฐานใหม่หรือเปล่า คนจะถูก
หวยเพราะมีทานบารมีในอดีต แล้วอธิษฐานมา
อย่าไปอธิษฐานต่อเลยว่า จะหยุด
ทำบุญ เราปฏิเสธบุญ แล้วไม่เชื่อเรื่องบุญ
บาปก็จะได้ช่อง เราก็จะมีโอกาสทำบาปได้
แล้วมีสิทธิ์พลัดไปอบาย เพราะฉะนั้นอย่า
เสี่ยงเลยนะ
๓ ตุลาคม พ.ศ. ๒๕๔๘
๓๙ เทกระเป๋าทำบุญ
ลูกเคยนำเงินก้อนสุดท้ายหนึ่งล้านบาท
มาถวาย แต่คุณครูไม่ใหญ่ขอรับปัจจัยแค่
ครึ่งเดียว อานิสงส์จากการถวายปัจจัยก้อน
สุดท้ายครั้งนั้น จะส่งผลอย่างไรบ้างครับ
เหตุใดลูกและคู่บุญทำบุญแบบเทกระ
เป๋ามาตลอด แต่ก็ยังมีชีวิตที่มีความสุข ไม่
ยากลำบากในสิ่งใดเลย แม้เทหมดกระเป๋า
ก็ยังมีอยู่ในกระเป๋า มันเข้ามาเรื่อย ๆ ครับ
คุณครูไม่ใหญ่
อานิสงส์จากการถวายเงินก้อนสุดท้าย
เมื่อบารมีเต็มเปี่ยมแล้วจะส่งผลให้ได้สมบัติ
ตักไม่พร่องแบบชฎิลเศรษฐีในภพต่อๆ ไป
บุญปัจจุบัน ส่งผลให้ลูกทั้งสองแม้
ทำบุญอย่างสุดๆ มาตลอด แต่ก็ไม่อัตคัด
ขาดแคลน แต่กลับจะเป็นอยู่อย่างสบายด้วย
๓๑ มีนาคม พ.ศ. ๒๕๔๘
๔๐ สร้างหนังให้คนรักกัน
การสร้างหนังให้คนรักกัน หันกลับมา
ทำความเข้าใจกัน เห็นคุณค่าของกันและกัน
และให้อภัยกัน ได้บุญหรือไม่ครับ
คุณครูไม่ใหญ่
การสร้างหนังให้คนรักกัน หันกลับมา
ทำความเข้าใจกัน เห็นคุณค่าของกันและกัน
และให้อภัยกันนั้น ก็ไม่ได้เป็นบุญโดยตรง แต่
เป็นความดีแบบโลกๆ ที่ให้ข้อคิดและความ
บันเทิง จะเป็นบุญต่อเมื่อทำให้ชาวโลกพ้น
จากความโลภ ความโกรธ ความหลง หรือ
คลายจากความโลภ ความโกรธ ความหลง
เท่านั้น
๑๑ กันยายน พ.ศ. ๒๕๔๙
๔๑ ทำบุญใหญ่หลังจากตายแล้ว
สามีของลูกมีความปรารถนาลึกๆ ว่า
เกิดมาชาตินี้อยากจะทำบุญเป็นประธานกฐิน
สักครั้งหนึ่ง แต่ผ่านมาเนิ่นนานถึง ๙ ปี ก็ยัง
ไม่สำเร็จ จึงทำให้ความรู้สึกนี้คาใจเรื่อยมา
จนกระทั่งมีสัญญาณอันตรายเกิดขึ้นกับชีวิต
สามีมีโรคประจำตัว คือ โรคเบาหวาน
ตั้งแต่อายุ ๓๐ ปี อยู่ๆ ก็มีอาการป่วย เหมือน
คนเป็นไข้หวัด เหนื่อยหอบ เมื่อพาไปหาหมอ
ก็พบอาการน้ำท่วมปอด และตรวจพบมะเร็ง
ปอดขั้นที่ ๓ ทำให้ลูกตกใจมาก ลูกพาเขาไป
รักษากับหมอที่เก่งที่สุด แต่อาการของเขาไม่
ดีขึ้นเลย ต่อมาตรวจพบว่า มะเร็งได้ลามขึ้น
ไปถึงสมองแล้ว และมีอาการข้างเคียงตาม
มามากมาย
สามีได้เอ่ยกับลูกว่า ก่อนตาย เขาอยาก
ทำบุญใหญ่สักครั้งในชีวิต จึงได้ขอเงินทำบุญ
กับลูก เพื่อเป็นประธานกฐินปี ๒๕๔๙ เมื่อ
ลูกฟังก็อึ้งไปสักพัก เพราะเป็นจำนวนเงินที่
มากเหลือเกิน ในชีวิตลูกเคยทำบุญสูงสุดก็
แค่หลักหมื่น และอีกอย่างลูกต้องใช้เงินเป็น
ล้านบาทในการรักษาสามีตลอดระยะเวลา
๕ เดือนที่ผ่านมา
แต่ด้วยความรักที่ลูกมีต่อสามีมาก และ
ที่สำคัญเงินที่เขาขอลูกทำบุญนั้นก็เป็นเงินที่
เขาเป็นคนหามาทั้งชีวิต แต่เขากลับไม่เคย
เป็นผู้ได้ใช้เงินในการทำบุญใหญ่ให้ตัวเอง
อย่างเต็มที่เลย ลูกจึงตกลงกับเขาว่า เอาไว้
ให้ขายร้านตัดเสื้อได้ก่อน แล้วลูกจะทำบุญ
ให้ทันที จากนั้น ลูกก็ดำเนินการขายร้านตัด
เสื้อหลังจากที่สามีเสียชีวิตไปแล้ว ๕ เดือน จึง
สามารถขายร้านได้ ลูกรีบตัดใจทำบุญให้สามี
ทันที ทั้งๆ ที่ลูกก็ยังไม่ค่อยจะเข้าใจอะไรมาก
แต่ด้วยความดีและความรักที่ทุกคนมีต่อสามี
ลูกจึงขอมอบบุญนี้ให้เป็นเสบียงติดตัวเขาไป
บุพกรรมใดสามีของลูกจึงได้มีโอกาส
ทำบุญใหญ่ที่สุดในชีวิตสำเร็จ หลังจากที่เขา
ตายไปแล้ว การทำบุญอย่างนี้ ชาติต่อไป
สมบัติจะเกิดแก่ลูกและสามีอย่างไรคะ
คุณครูไม่ใหญ่
มันช้าไปนิดหนึ่ง เพราะมาทำตอนที่เขา
ตายไปแล้ว ซึ่งมันไม่คุ้มกัน ที่จริงเราอย่าไป
เสียเวลาลังเลเลย
สามีของลูกได้โอกาสทำบุญใหญ่ที่สุด
ในชีวิตเมื่อภายหลังตายแล้ว เพราะในอดีต
ระหว่างมีชีวิตอยู่ก็ไม่ค่อยจะได้ทำบุญ แต่
ก่อนตายได้เขียนพินัยกรรมแบ่งมรดกเอาไว้
ว่า หลังจากตายแล้วให้นำเงินไปทำบุญ เช่น
สร้างวัดวาอาราม สร้างโรงเรียน โรงพยาบาล
บุญพินัยกรรมนี้มาส่งผล เพราะฉะนั้น เมื่อ
ทำตอนตายโดยเขียนไว้ในพินัยกรรม ตาย
แล้วจึงมีโอกาสได้ทำบุญใหญ่เหมือนกัน
ทรัพย์ได้หลังจากตายแล้ว และเขาก็เอาไป
ทำบุญให้
การทำบุญอย่างนี้ เมื่อบุญส่งผลในภพ
ชาติต่อไป ตัวลูกเองก็จะได้รับสมบัติแบบรับ
มรดกจากผู้อื่น เช่น จากพ่อแม่ จากสามี คือ
ต้องคอยให้เขาตายก่อนเราถึงจะได้ ส่วนสามี
ของลูกภพชาติต่อไป ตอนมีชีวิตก็จะมีสมบัติ
ในระดับพอเลี้ยงตัวเองได้ ไม่ลำบาก เพราะ
คิดทำบุญก่อนตายแต่ไม่ได้ทำ ภายหลังตัว
เองตายไปแล้ว สมบัติที่ทิ้งเอาไว้จะมีมูลค่า
เพิ่มขึ้นมากมายหลายเท่า เช่น ที่ดินของตัว
ตอนยังมีชีวิตอยู่ สมมติว่า ไร่ละหมื่น ไร่ละ
แสน พอตัวตายเขียนพินัยกรรมยกให้คนอื่น
กลายเป็นไร่ละล้าน คือจะมีมูลค่าเพิ่มตอน
นั้น เหมือนนักวาดภาพที่มีชื่อเสียงของโลก
บางคน ตอนมีชีวิตอยู่อดอยากเกือบตาย
เพราะรูปที่ตัววาดขายไม่ค่อยออก แต่พอตาย
แล้ว ภาพที่ตัวเองวาดกลับมีมูลค่าพันล้าน
เจ้าของภาพนั้นได้ไป แต่คนวาดอด
๓๑ ตุลาคม พ.ศ. ๒๕๔๙
๔๒ กลัวถูกหลอกทำบุญ
การทำบุญแบบระแวดระวัง เพราะกลัว
ถูกหลอก เนื่องจากยังไม่มั่นใจในเนื้อนาบุญ
กรณีอย่างนี้เวลาบุญส่งผล สมบัติจะเกิดขึ้น
อย่างไร การระวังแบบนี้จะถูกหรือผิดหลัก
วิชชาอย่างไร และที่ถูกจะต้องทำอย่างไรคะ
คุณครูไม่ใหญ่
การทำบุญแบบระแวดระวัง เวลา
บุญส่งผล สมบัติจะเกิดขึ้นก็ต่อเมื่อเราใช้สติ
ปัญญาพิจารณาอย่างละเอียดถี่ถ้วนในงาน
แล้วลงมือทำ ทรัพย์จึงจะเกิดขึ้น แต่จะไม่ใช่
ประเภทสมบัติมารอท่า คือ สมบัติจะเกิดขึ้น
ช้าสักหน่อย เหมือนสมบัติก็เล็งดู พิจารณา
อย่างถี่ถ้วนว่า ควรจะมาตอนไหน อย่างไร
การทำแบบนี้ก็ถือว่า ถูกหลักในระดับ
ขั้นต้น แต่เมื่อเราได้พินิจพิจารณาอย่างถี่ถ้วน
แล้วว่า ใช่ ก็ลงมือลุยสร้างบารมีเลยอย่างเต็ม
ที่ จึงจะถูกหลักวิชชาอย่างสมบูรณ์ เมื่อบุญส่ง
ผลก็จะมีสมบัติมารอท่า ไม่ต้องเหน็ดเหนื่อย
เลย
๖ กรกฎาคม พ.ศ. ๒๕๔๙
๔๓ ให้เงินกับให้แรง
ระหว่างทำบุญด้วยเงินแล้วอธิษฐาน
กับเอาแรงช่วยงานพระพุทธศาสนาแล้ว
อธิษฐาน ผลที่ได้รับจะต่างกันอย่างไร
คุณครูไม่ใหญ่
ได้บุญเหมือนกัน แต่ต่างกัน เพราะ
ทำบุญด้วยเงินก็จะรวย ทำบุญด้วยแรงก็จะ
แข็งแรง และจะมีคนช่วยเหลือ ถ้าทำด้วย
วิทยาทานก็ได้วิทยาทาน ถ้าทำด้วยธรรมทาน
ก็รวยธรรมทาน
บางทีเราทำด้วยธรรมทาน แต่ไม่ได้ทำ
ด้วยวัตถุทาน เรารวยความรู้ แต่ไม่รวยทรัพย์
มีความปลื้มปีติยินดีที่ลูกศิษย์ไปรวยแทน ก็
เป็นบุญคนละแบบ แต่ก็ได้บุญเหมือนกัน
ส่วนบุญที่เราได้นั้น ก็แล้วแต่เราจะ
อธิษฐานอย่างไร เพราะบุญเป็นธาตุสำเร็จ
เหมือนกระแสไฟฟ้า เอาปลั๊กไปเสียบพัดลม
พัดลมก็หมุน เสียบเตารีด เตารีดก็ร้อน เสียบ
ตู้เย็น ตู้เย็นก็เย็น แต่การทำบุญด้วยเงินจะ
ได้สมบัติโดยตรงกว่า ส่วนทำบุญด้วยแรงก็
จะได้บุญที่จะทำให้มีกำลังมากเหมือนมหา
อุบาสิกาวิสาขา
๑๒ มกราคม พ.ศ. ๒๕๕๐
๔๔ สร้างพระบรรจุกรุ
การสร้างพระบรรจุกรุของคนโบราณจะ
ได้อานิสงส์อย่างไร จะเหมือนกับการสร้าง
องค์พระประดิษฐานในมหาธรรมกายเจดีย์
หรือไม่ครับ
คุณครูไม่ใหญ่
การสร้างพระบรรจุกรุของคนโบราณ
จะมีอานิสงส์อย่างไรนั้น ก็ขึ้นอยู่กับ
วัตถุประสงค์ ถ้าสร้างเพื่อต่ออายุพระพุทธ-
ศาสนา และเอาไว้ปฏิสังขรณ์พระสถูปเจดีย์
ซึ่งเมื่อพังลงแล้ว ก็จะได้นำพระไปให้เขาบูชา
และรวบรวมปัจจัยมาสร้างสถูปเจดีย์ใหม่
อานิสงส์โดยย่อ คือ จะได้เกิดในบุญเขต
และมีคนคอยติดตามดูแลสมบัติของตน จะ
มีโภคะมาก สมบัติก็จะไม่วิบัติด้วยภัยต่างๆ
เป็นต้น คล้ายๆ การสร้างพระธรรมกาย
ประจำตัว แต่ถ้าสร้างเพื่อเป็นเครื่องรางของ
ขลังเอาไว้แจก ก็จะมีอานิสงส์น้อย เพราะ
เป็นบุญปนความหลง
๑๔ สิงหาคม พ.ศ. ๒๕๔๙
๔๕ สะสมวัตถุมงคล
เป็นเพราะกรรมอะไร สามีของลูกจึง
ชอบไปหาพระเกจิอาจารย์ดังๆ ชอบเช่าวัตถุ
มงคลมาเก็บไว้เยอะๆ และวัตถุมงคลเหล่า
นั้นช่วยให้ชีวิตของลูกดีขึ้นจริงหรือไม่คะ
คุณครูไม่ใหญ่
สามีมีความชอบส่วนตัว ที่ชอบไปหา
พระเกจิอาจารย์เพื่อขอวัตถุมงคล พอได้มา
แล้วสบายใจ แล้วก็เก็บสะสมเอาไว้จำนวน
มาก ก็เป็นเรื่องของคนใจบุญ และมีอัธยาศัย
ชอบอย่างนี้ติดข้ามชาติมา
วัตถุมงคลนั้นก็ช่วยให้สบายใจขึ้น ส่วน
หลักก็คือบุญที่เรากระทำผ่านมา และการ
กระทำในปัจจุบันของเรา ถ้าทำความดีด้วย
มีบุญเก่าด้วย ชีวิตก็รุ่งเรือง
มงคลจะเกิดขึ้นได้ ก็ขึ้นอยู่กับการ
กระทำความดีของเราตามมงคลชีวิต ๓๘
ประการ ที่พระสัมมาสัมพุทธเจ้าได้ตรัสสอน
เอาไว้เป็นหลัก ส่วนวัตถุมงคลนั้นเป็นแค่
เครื่องเสริมเท่านั้น
๗ เมษายน พ.ศ. ๒๕๔๘
๔๖ การตั้งสัจจอธิษฐาน
การที่ผมสอนคนทำใจให้สงบ แล้วนึก
จินตนาการถึงความสำเร็จที่ต้องการ เป็น
เหมือนกับการอธิษฐานจิตให้ประสบความ
สำเร็จหรือไม่
การอธิษฐานจิตให้บังเกิดผลอย่าง
รวดเร็วนั้นจะต้องอธิษฐานอย่างไร ดังเรื่อง
สุวรรณสามที่ตั้งสัจจอธิษฐาน แล้วสามารถ
ถอนธนูและพิษออกจากร่างกายได้ทันที
การตั้งสัจจะเช่นนี้ มีส่วนช่วยให้คำอธิษฐาน
สัมฤทธิผลรวดเร็วยิ่งขึ้นหรือไม่ ถ้าใช่ จะตั้ง
สัจจอธิษฐานอย่างไรที่จะช่วยให้สำเร็จเร็ว
แรงมากที่สุดครับ
คุณครูไม่ใหญ่
การสอนคนให้ทำจิตให้สงบ แล้วนึก
จินตนาการถึงความสำเร็จที่ต้องการ กับการ
อธิษฐานจิตให้สำเร็จนั้น มันก็คล้ายๆ กัน แต่
ว่าไม่ได้เป็นอธิษฐานบารมี เพราะอธิษฐาน
บารมีนั้นจะต้องสั่งสมบุญเสียก่อน แล้วจึงตั้ง
จิตอธิษฐาน คือ เอาบุญเป็นที่ตั้งของใจ
การอธิษฐานจิตให้ประสบความสำเร็จ
อย่างรวดเร็วนั้น จะต้องระลึกนึกถึงความดี
ที่เป็นจริงอย่างต่อเนื่องไม่เคยขาดเลย เช่น
เข้าวัดมา ๓๐ ปีแล้ว ได้รักษาศีล ๕ ในวัน
ธรรมดา และรักษาศีล ๘ ในวันพระ ไม่เคย
ขาดเลยแม้แต่เพียงวันเดียว เป็นต้น จึงจะเป็น
สัจจบารมีแบบสุวรรณสามได้
๒๕ กรกฎาคม พ.ศ. ๒๕๔๙
๔๗ บุญสงเคราะห์โลก
กับบุญในพระพุทธศาสนา
บุญในพระพุทธศาสนากับบุญสังคม
สงเคราะห์ที่ลูกทำจะส่งผลแตกต่างกัน
อย่างไร การทำบุญกับวัดในญี่ปุ่น จะได้ผล
บุญแตกต่างจากวัดไทยอย่างไรคะ
คุณครูไม่ใหญ่
บุญสังคมสงเคราะห์กับบุญที่ทำใน
พระพุทธศาสนาจะส่งผลต่างกัน คือ บุญ
ที่ทำในพระพุทธศาสนาจะส่งผลให้เกิดใน
ร่มเงาของพระพุทธศาสนา อีกทั้งมีฐานะร่ำรวย
มากๆ คือ เกิดเป็นชาวพุทธแท้และรวย
เหมือนท่านอนาถบิณฑิกเศรษฐีหรือมหา-
อุบาสิกาวิสาขา
ส่วนบุญที่สงเคราะห์โลก เช่น สร้าง
โรงเรียน โรงพยาบาล ช่วยเหลือคนยากคนจน
ก็จะทำให้มีฐานะร่ำรวย แต่จะน้อยกว่า
เนื่องจากผู้รับไม่ได้เป็นแหล่งเนื้อนาบุญ และ
อาจไม่ได้เกิดในร่มเงาของพระพุทธศาสนา
เพราะใจไม่ได้ผูกพันกับพระพุทธศาสนา
ไม่ว่าจะทำบุญกับวัดไหนที่ไหนก็ตาม
ก็ต้องดูว่า ท่านบำเพ็ญสมณธรรมหรือไม่
ประพฤติพรหมจรรย์หรือเปล่า อุดมไปด้วย
ศีล สมาธิ ปัญญา เพียงใด เป็นต้น ถ้าครบ
องค์ประกอบทุกอย่างก็ได้บุญมาก
๑ มิถุนายน พ.ศ. ๒๕๕๐
๔๘ โปรดนักโทษเดนตาย
ข้าพเจ้าเป็นภิกษุณีในพุทธศาสนา
นิกายมหายาน บวชที่ประเทศไต้หวันได้ ๓๐
พรรษา ทำหน้าที่สอนธรรมะให้กับนักโทษ
ในคุกที่ใหญ่ที่สุดของไต้หวันมาเป็นเวลากว่า
๒๐ ปี นักโทษที่ข้าพเจ้าเทศน์สอนล้วนเป็น
นักโทษเดนตายทั้งสิ้น
บุพกรรมใดทำให้ข้าพเจ้าต้องไปเทศน์
สอนนักโทษในคุก การเทศนาสอนนักโทษได้
บุญหรือบาปอย่างไร หากได้บุญ ทำอย่างไร
จะได้อย่างเต็มที่ และข้าพเจ้าควรเทศน์สอน
ในคุกต่อไปดีหรือไม่ หรือควรทำหน้าที่ใดจึง
จะเหมาะสมหากเลิกจากหน้าที่นี้
คุณครูไม่ใหญ่
ท่านภิกษุณีต้องเข้าไปเทศน์สอนในคุก
เพราะมีอุปนิสัยพระโพธิสัตว์ติดมาข้ามชาติ
ที่ปรารถนาจะช่วยเหลือเพื่อนมนุษย์และ
สรรพสัตว์ทั้งหลาย ไม่ได้มีวิบากกรรมอะไร
ติดตัวมา แต่เป็นการสร้างบารมีในปัจจุบัน
ที่ต้องการให้ธรรมทาน
การเทศน์สอนนักโทษในคุกจะมีอานิสงส์
โดยย่อ คือ จะมีดวงปัญญารอบรู้ทั้งทางโลก
ทางธรรม เกิดในที่ใดก็จะไม่มีศัตรู จะ
เป็นที่รักของทุกคน จะได้เกิดในตระกูลสัมมา-
ทิฏฐิที่จะเกื้อหนุนให้ได้สร้างความดี จะมีชื่อ
เสียงขจรขจายไปทั่ว เป็นต้น
ท่านภิกษุณีควรจะทำ หน้าที่ ๒ ประการ คือ
๑. ป้องกันคนดีอย่าให้เสีย เช่น แนะนำ
สั่งสอนให้เขารู้จักบาปบุญคุณโทษ จนไม่ไป
ประพฤติผิดทางศีลธรรมและกฎหมาย ก็จะ
ทำให้นรกและคุกร้าง
๒. แก้ไขคนที่เสียแล้วให้ดี เช่น สอนคน
คุกดังกล่าวเพื่อให้รู้จักบาปบุญคุณโทษ จะได้
ดำเนินชีวิตได้ถูกต้อง ไม่ว่าจะอยู่ในคุก หรือ
พ้นโทษออกมาแล้ว ส่วนนักโทษประหาร จิต
เขาจะได้ผ่องใส ตายแล้วหนักก็เป็นเบา
๒๙ ธันวาคม พ.ศ. ๒๕๔๘
๔๙ นั่งหน้าจอ DMC หรือร่วมพิธี
การนั่งสมาธิหน้าจอ DMC กับการมา
ร่วมพิธีในสภา* อย่างไหนจะได้บุญมากน้อย
ต่างกันอย่างไรคะ
คุณครูไม่ใหญ่
การมานั่งสมาธิในสภากับการนั่งสมาธิ
ฟังเสียงถ่ายทอดจากหน้าจอ DMC อย่าง
ไหนจะได้บุญมากกว่ากันนั้น ก็ต้องดูว่า ถ้า
หากใจเป็นสมาธิ ใจผูกพันกับพระรัตนตรัย
เหมือนกัน นั่งที่สภาก็จะได้บุญมากกว่า
เพราะใกล้แหล่งการคุมบุญ
แต่ถ้าอยู่ที่สภา ใจไม่เป็นสมาธิ ใจไม่
ได้ผูกกับพระรัตนตรัย อยู่ที่หน้าจอใจเป็น
*สถานที่ปฏิบัติธรรม สภาธรรมกายสากล วัดพระธรรมกาย
สมาธิมากกว่าผูกกับพระรัตนตรัยมากกว่า
อยู่ที่หน้าจอก็จะได้บุญมากกว่า ขึ้นอยู่กับว่า
ใจผูกพันแค่ไหน เป็นสมาธิแค่ไหน
๓๐ สิงหาคม พ.ศ. ๒๕๕๐
http://www.dmc.tv
http://www.dhammakaya.net
http://www.kalyanamitra.org
http://www.ibscenter.net
http://www.ibsclub.net
http://www.kru.in.th
http://www.dmycenter.com
http://www.บวช.com
http://www.mdwmeditation.org
http://www.peacerevolution.net
http://dou.us

